
Acatistul Sfântului mucenic Dasie 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 


Xp Xe Xp Xe e Xe XP Xe e e Xe Xe e e Xe Xe Xe e e e Xe Xe e e e Xe Xe Xe e e eX XX 
e Xe Xe e e Xe Xe e e e Xe Xe e e e e 2 e De e e e e e e e e 2 e e e Xe eX 


khkkhkhkhkhkhkhkhkkhkkrhkhkhkrhkikikhkikyik 


De e e e e e e e Ie e de e De Ve e De e de de Ve e De Ve de e e 


XR A XX RR XXX RR XXX XXX RR RX XX 


Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred  Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 

adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Mucenicului şi viteazului pătimitor al lui Hristos să-i aducem cu credinţă şi dra- 
goste cuvenită laudă, căci biruind negura păgânătăţii şi uneltirile vrăjmaşului, s-a 
adus pe sine jertfă bine-primită Stăpânului său şi risipind întunericul necuno- 
ştinţei, ne-a învăţat să ne păzim de lucrurile cele ucigătoare de suflet, pentru aceea 
pururea îl fericim zicând: Bucură-te, Sfinte Dasie, nebiruitule ostaş al lui Hristos. 


Icosul 1 

Îngerii şi oamenii se minunează de vieţuirea ta, Sfinte Dasie, căci fiind ostaş în 
pământul Sciţiei Minor cel încreştinat de Sfântul apostol Andrei, te-ai arătat vred- 
nic următor al învățăturilor şi faptelor sale şi precum acela a propovăduit cuvântul 
Evangheliei lui Hristos şi tu ai mărturisit prin viaţa şi sfârşitul tău mucenicesc că 
„Nu putem sluji la doi domni” şi ne-ai îndemnat să ne lepădăm de obiceiurile cele 
păgâneşti şi de viaţa cea întinată, pentru care laude de acest fel aducem ţie: 
Bucură-te, cel ce în cuvintele Evangheliei cu întreaga inimă ai crezut; 

Bucură-te, că sămânţa creştină în pământul cel bun al sufletului tău a căzut; 
Bucură-te, că prin mila şi harul lui Dumnezeu minunat a rodit; 

Bucură-te, că florile virtuţilor în sufletul tău au înflorit; 

Bucură-te, viteaz ostaş care ai ales să porți lupta cea bună; 

Bucură-te, cinstit ostenitor, căci de la Domnul ai primit cunună; 

Bucură-te, cel ce prin întreaga ta viaţă ai mărturisit pe Hristos; 

Bucură-te, diamant al dreptei credinţe mult luminos; 

Bucură-te, că la timpul rânduit ca un soare ai strălucit lumii întregi; 

Bucură-te, slujitor vrednic al Soarelui celui mai înainte de veci; 

Bucură-te, neînfricat surpător al păgânătăţii; 

Bucură-te, laudă prea mărită a creştinătăţii; 
Bucură-te, Sfinte Dasie, nebiruitule ostaş al lui Hristos. 


Condacul al 2-lea 

Sosind sărbătoarea romană a Saturnaliilor cea plină de multe fărădelegi, ai fost ales 
prin tragere la sorți ca rege al acesteia spre a împlini păgâneasca tradiție, dar tu 
bine cunoscând înşelăciunea diavolească te-ai lepădat cu cuget viteaz de o ase- 
menea necurăţie şi, mărturisind că eşti creştin, ai ales mai bine a te aduce pe sine 
însuţi jertfă Singurului şi Adevăratului Dumnezeu, căruia îi cântai cu credinţă: 
Aliluia! 


Icosul al 2-lea 

Te-ai arătatat a fi rob desăvârşit al lui Hristos Dumnezeul nostru, Sfinte mucenice 
Dasie, căci neprimind să ai nici o împărtăşire cu idoleasca slujire ai cugetat că e 
mai bine să suferi aici chinuri şi munci pentru numele Domnului tău, iar după 
moarte să moşteneşti viaţa cea veşnică, pentru care te lăudăm zicând: 

Bucură-te, că la sărbătoarea păgânească cea oprită de Biserică n-ai luat parte; 
Bucură-te, că prin aceasta ne-ai învăţat să ascultăm şi noi de Biserică în toate; 
Bucură-te, împlinitor cu mare râvnă al poruncilor lui Dumnezeu; 

Bucură-te, că ai disprețuit porunca omenească de a-l întruchipa pe necuratul zeu; 
Bucură-te, ostaş al lui Hristos cu inimă neîmpărțită; 

Bucură-te, că ai avut cugetarea de Duhul Sfânt povăţuită; 

Bucură-te, că ai ales cele pentru suflet de folos; 

Bucură-te, fericit şi smerit atlet al lui Hristos; 

Bucură-te, că prin har ai călcat în picioare înviforatul val al amăgirilor; 

Bucură-te, că tuturor celor ce te roagă le dăruieşti biruinţă asupra ispitelor; 
Bucură-te, cel ce ne-ai învăţat să ne ferim de păgâneştile obiceiuri; 

Bucură-te, cel ce ne păzeşti de înşelăciunile cele de multe feluri; 

Bucură-te, Sfinte Dasie, nebiruitule ostaş al lui Hristos. 


Condacul al 3-lea 

Auzind refuzul tău de a împlini păgânescul ritual şi mărturisirea că eşti creştin, 
soldaţii cei împreună slujitori în oaste cu tine s-au umplut de multă mânie şi te-au 
închis într-o temniţă întunecoasă, iar a doua zi te-au dus legat la dregător spre a fi 
judecat, tu însă, viteazule pătimitor, te rugai Domnului să te întărească pe calea 
muceniciei şi cu sufletul arzând de dragostea Stăpânului tău cântai: Aliluia! 


Icosul al 3-lea 
A stat cu mult curaj înaintea legatului roman Bassus, mărturisind că numele tău 
cel ales este cel de creştin şi ai răspuns cu înţelepciune la toate încercările aceluia 

de a te convinge să te închini idolilor, iar noi bucurându-ne pentru credinţa ta de 
nezdruncinat, Sfinte mucenice Dasie, prea slăvim pe Dumnezeu cel ce te-a întănit 
ŞI cu uimire şi evlavie cântăm ţie unele ca acestea: 

Bucură-te, că în faţa întregii legiuni ai fost judecat; 

Bucură-te, că toţi de tăria credinţei tale s-au minunat; 

Bucură-te, că silit fiind să jertfeşti idolilor nu te-ai supus; 

Bucură-te, că toată nădejdea în ajutorul lui Dumnezeu ţi-ai pus; 

Bucură-te, că Domnul ţi-a dat putere spre lupta cea mucenicească; 

Bucură-te, că ţi-ai păzit sufletul neatins de amăgirea păgânească; 

Bucură-te, că cereasca ostăşie mai mult decât viaţa ai îndrăgit; 

Bucură-te, cel ce prin toate faptele tale pe Dumnezeu ai slăvit; 

Bucură-te, cel ce prin credinţa ta ai trezit uimirea neamurilor; 

Bucură-te, mărgăritar care luminezi din adâncul veacurilor; 

Bucură-te, sprijinitor al creştinilor ce între necredincioşi trăiesc; 

Bucură-te, întărirea celor ce credinţa cu râvnă şi azi mărturisesc; 

Bucură-te, Sfinte Dasie, nebiruitule ostaş al lui Hristos. 


Condacul al 4-lea 

Poruncii dregătorului de a te închina chipurilor împăraților te-ai împotrivit cu cuget 
viteaz, zicând: „Sunt creştin şi slujesc doar Împăratului celui ceresc şi primesc 
darul Lui, trăiesc din harul Lui şi mă îmbogăţesc din negrăita Lui iubire de oa- 
ment”. lar noi minunându-ne de tăria ta, sfinte mucenice, cântăm împreună cu tine 
Dumnezeului Celui în Treime slăvit: Aliluia! 


Icosul al 4-lea 

Credinţa pe care ai făgăduit-o Stăpânului tău o dată pentru totdeauna şi pe care de- 
seori o mărturiseai, ai arătat-o cu cuget viteaz şi înaintea judecătorului şi ruşinând 
toate amenințările lui, te-ai arătat turn neclintit şi cetate întărită cu harul lui Dum- 
nezeu, pentru care laude de acest fel aducem ţie: 

Bucură-te, cel ce slujitor al lui Hristos ai fost cu adevărat; 

Bucură-te, cel ce de munci şi de chinuri nu te-ai înfricoşat; 

Bucură-te, că nădejdea mântuirii pe tine te veselea; 

Bucură-te, că dregătorul a-ţi înţelege bucuria nu putea; 

Bucură-te, că dreapta credinţă cu preţul vieţii ai păstrat; 

Bucură-te, cel ce şi prin numele tău miel de jertfă te-ai arătat; 

Bucură-te, că cei credincioşi prin mărturisirea ta se întăreau; 

Bucură-te, că Domnului împreună cu tine se rugau; 

Bucură-te, comoara Bisericii cea nepreţuită; 

Bucură-te, porfiră prin sânge sfințită; 

Bucură-te, de multe minuni pururea făcător; 

Bucură-te, pentru pacea lumii fierbinte rugător; 
Bucură-te, Sfinte Dasie, nebiruitule ostaş al lui Hristos. 


Condacul al 5-lea 

Stăruind stăpânitorul în încercarea de a te câştiga la slujirea idolească s-a arătat 
fără de nici o izbândă, căci tu întărindu-ţi pentru a treia oară mărturisirea în numele 
Sfintei Treimi, ai mulţumit din toată inima Dumnezeului Celui în trei feţe şi de o 
singură fiinţă, prin care ai nimicit toată puterea vrăjmaşilor celor văzuţi şi nevăzuţi, 
pentru care cinstită biruinţă ai cântat Stăpânului celui iubitor de oameni: Aliluia! 


Icosul al 5-lea 

Dregătorul a căutat să te întoarcă din hotărârea ta, făgăduind să-ţi cruţe viaţa dacă 
te vei închina chipurilor împăraţilor, dar tu, sfinte mucenice, ţi-ai arătat încă o dată 
alegerea şi ţi-ai pus toată nădejdea în Dumnezeu că te va ajuta să rămâi în această 
mărturisire, iar noi văzând credinţa şi smerenia ta, îţi cântăm: 

Bucură-te, al Sfintei Treimi vrednic închinător; 

Bucură-te, al lui Hristos iubit mărturisitor; 

Bucură-te, cel ce-ai înţeles puterea harului lui Dumnezeu; 

Bucură-te, că răspuns înţelept acesta îți dăruia mereu; 

Bucură-te, cel ce ţi-ai cunoscut neputinţa; 

Bucură-te, cel ce ai ştiut că prin har e biruinţa; 

Bucură-te, al Sciţiei Minor crin bine mirositor; 

Bucură-te, al celor înviforaţi liman izbăvitor; 

Bucură-te, că în ceruri eşti acum ostaş luminos; 

Bucură-te, smerit luptător în arena lui Hristos; 

Bucură-te, suflet de oameni iubitor; 

Bucură-te, că eşti de multe daruri împărțitor; 

Bucură-te, Sfinte Dasie, nebiruitule ostaş al lui Hristos. 


Condacul al 6-lea 

Văzând hotărârea ta cea nestrămutată, sfinte mucenice, legatul Bassus ţi-a oferit un 
răgaz de două ore pentru a te mai gândi şi a alege viaţa, dar tu ai cugetat în sineţi 
asemenea Sfântului apostol Pavel că „pentru tine viaţa este Hristos, iar moartea un 
câştig” şi ca un viteaz ostaş al dreptei credinţe ţi-ai arătat încă o dată voinţa şi ale- 
gerea spunând cu curaj dregătorului: „Fă ceea ce voieşti, căci sunt creştin!”, pentru 
care nouă biruinţă cântăm Dumnezeului celui ce te întărea: Aliluia! 


Icosul al 6-lea 
Nu te-ai înspăimântat, viteazule pătimitor, de amenințările stăpânitorului şi nu te-ai 
lăsat amăgit nici de făgăduinţele lui, căci oferindu-ţi slava pământească ai privit-o 

cu dispreţ, dorind ca după despărțirea de această viaţă să moşteneşti bucuria veş- 
nică împreună cu toţi sfinţii, iar noi minunându-ne de înţelepciunea ta cea duhov- 
nicească, te lăudăm zicând: 

Bucură-te, că amenințările dregătorului nu ţi-au schimbat alegerea; 

Bucură-te, că făgăduinţele lui nu ţi-au înşelat priceperea; 

Bucură-te, cel ce prin rugăciune te-ai întărit; 

Bucură-te, cel ce prin suferinţe te-ai desăvârşit; 

Bucură-te, că ai disprețuit pe împărați şi mărirea lor; 

Bucură-te, că plecarea spre cer o aşteptai cu mult dor; 

Bucură-te, că ai ales a suferi chinuri pământeşti; 

Bucură-te, căci moştenitor te-ai făcut slavei celei cereşti; 

Bucură-te, laudă a sfinţilor lui Hristos; 

Bucură-te, turn al credinţei mult luminos; 

Bucură-te, al celor în nevoi grabnic ajutător; 

Bucură-te, în suferinţe de răbdare dăruitor; 

Bucură-te, Sfinte Dasie, nebiruitule ostaş al lui Hristos. 


Condacul al 7-lea 

Rămânând tu statornic în credinţa creştină, sfinte mucenice, dregătorul a poruncit 
să fii supus la multe chinuri, sperând să clatine prin ele tăria ta, dar tu pe toate le-ai 
primit cu bucurie şi socotind că „nu sunt vrednice pătimirile veacului de acum faţă 
de slava ce ni se va descoperi” ai mulțumit lui Dumnezeu cu cântarea: Aliluia! 


Icosul al 7-lea 

A strălucit în chinuri şi mai mult lumina dreptei tale credinţe, Sfinte mucenice 
Dasie, căci arătându-te ca un miel în mijlocul lupilor ai suferit toate pentru dra- 
gostea lui Hristos şi ne-ai dat nouă pildă de adevărată răbdare, pentru care te lău- 
dăm zicând: 

Bucură-te, cel ce ai dorit a te jertfi pentru Hristos; 

Bucură-te, că şi în chinuri ai rămas credincios; 

Bucură-te, că privelişte îngerilor şi oamenilor te-ai făcut; 

Bucură-te, că vestea pătimirii tale veacurile a străbătut; 

Bucură-te, cel ce-ai uimit pe chinuitori prin răbdarea ta; 

Bucură-te, a Dobrogei prea luminoasă stea; 

Bucură-te, că chinuri groaznice pătimind te veseleai; 

Bucură-te, că în toate lui Hristos Dumnezeu mulțumeai; 

Bucură-te, lumânare vie în sfeşnicul Sfintei Biserici; 

Bucură-te, biruinţă a curăției asupra celor puternici; 

Bucură-te, căci Crucea lui Hristos ai socotit-o bucurie; 

Bucură-te, că dragostea şi răbdarea cunună ţi-au împletit ţie; 


kkkhkkrhkhkhkhkkhhkkhkhkkhkihkikhkihkikyikyk 


e Xe Xe e e Xe XP e e e Xe Xe e e e e 2 e De e e e e e e Xe e 2 e e e Xe XX 


kkkkkkhkhkkhkhkkhkhkhkhkihkikhkikikhiki ki 


Xp XP Xp e Xe Xe XP e Xe e Xe Xe e e e Xe Xe e e e Xe Xe e e e Xe Xe Xe e e eX XX 


Bucură-te, Sfinte Dasie, nebiruitule ostaş al lui Hristos. 


Condacul al 8-lea 

Nereuşind prigonitorul prin cumplitele chinuri să te înduplece a jertfi idolilor, a 
poruncit să ţi se taie capul, iar tu auzind aceasta te-ai bucurat nespus că te vei 
înfățişa înaintea lui Hristos spre a primi cununa biruinţei din mâinile Celui căruia I- 
ai slujit şi I-ai cântat cu credinţă în întreaga viață: Aliluia! 


Icosul al 8-lea 

Pe când păşeai cu curaj spre locul unde urma a-ţi fi tăiat capul, neînfricatule ostaş 
al Împăratului ceresc, mergea înaintea ta un slujitor idolesc purtând vase de tă- 
mâiere şi silindu-te să aduci jertfă împăraţilor, dar tu, aprins de râvnă sfântă, le-ai 
răsturnat şi ai împrăştiat tămâia din ele, iar idolii cei nelegiuiţi ai păgânilor i-ai 
dărâmat la pământ, pentru care faptă te lăudăm zicând: 

Bucură-te, cel ce ai fost dus spre slăvita mucenicie cu alai; 

Bucură-te, căci cugetând la slava cea veşnică te veseleai; 

Bucură-te, spic stropit cu sângiuiri însutit roditor; 

Bucură-te, pâine curată coaptă în al chinurilor cuptor; 

Bucură-te, ostaş al credinţei care pe păgâni ai înfrânt; 

Bucură-te, că toţi idolii i-ai doborât la pământ; 

Bucură-te, râvnitor asemenea marelui prooroc Ilie; 

Bucură-te, că te-ai adăpat din a lui Hristos apă vie; 

Bucură-te, că izvor curgător spre viaţa veşnică te-ai arătat; 

Bucură-te, că Duhul Sfânt sălaş în sufletul tău şi-a aflat; 

Bucură-te, căci prin har ai biruit omeneştile neputinţe; 

Bucură-te, că ai dovedit lumii puterea dreptei credinţe; 

Bucură-te, Sfinte Dasie, nebiruitule ostaş al lui Hristos. 


Condacul al 9-lea 

Însemnându-te plin de nădejde cu semnul Sfintei Cruci cu a cărei putere ai luptat 
împotriva tiranului, ţi-ai dat sfântul tău suflet în mâinile lui Hristos şi înălțându-te 
spre veşnica slavă înveşmântat în porfiră împărătească ţesută din sângiuirile tale, 
cântai Prea Bunului şi mult milostivului Dumnezeu: Aliluia! 


Icosul al 9-lea 

Ritorii cei frumos grăitori nu se pricep cum să laude după cuviinţă tăria credinţei 
tale care a minunat cetele îngereşti, adunarea păgână a înspăimântat şi a dezarmat 
toate uneltirile diavolilor, iar noi cei binecredincioşi cu duhovnicească îndrăzneală 
îți cântăm ţie, Sfinte mucenice Dasie, unele ca acestea: 

Bucură-te, rouă sfântă care ai stins focul amăgirii; 

Bucură-te, porfiră smerită care ai arătat calea mântuirii; 
Bucură-te, trandafir bine mirositor între spinii idoleşti; 
Bucură-te, pecete curată a dragostei dumnezeieşti; 
Bucură-te, piatră nesfărâmată a creştinătăţii; 

Bucură-te, ancoră tare pe înviforata mare a vieţii; 
Bucură-te, vas ales al tuturor faptelor bune; 

Bucură-te, tămâie bine primită în rugăciune; 

Bucură-te, stea nestinsă a vieţii duhovniceşti; 

Bucură-te, mlădiţă roditoare prin bunele nădejdi; 
Bucură-te, lumină ce sub obroc nu s-a putut ţine; 
Bucură-te, zid de scăpare tuturor celor ce aleargă la tine; 
Bucură-te, Sfinte Dasie, nebiruitule ostaş al lui Hristos. 


Condacul al 10-lea 

Au luat creştinii în taină Sfintele tale moaşte şi le-au păstrat cu mare cinste şi 
deseori îngenunchind înaintea lor înălțau către tine rugăciuni fierbinţi, iar tu, ca un 
apărător nebiruit al celor bine credincioşi, veneai grabnic în ajutorul lor, împlinind 
cererile cele de folos, pentru care toţi aduceau lui Dumnezeu şi smeritului său ostaş 
laudă de mulţumire, cântând: Aliluia! 


Icosul al 10-lea 

În timpul năvălirii barbarilor cinstitele tale moaşte au fost strămutate în Apus spre 
a fi ferite de distrugere, dar tu, sfinte mucenice, nu ai încetat niciodată a ocroti şi a 
ajuta poporul în mijlocul căruia ai trăit, iar noi văzând marea ta milostivire te 
lăudăm zicând: 

Bucură-te, că Sfintele tale moaşte la Ancona au fost duse; 

Bucură-te, că în sarcofag de marmură au fost puse; 

Bucură-te, că la loc de cinste au fost păstrate; 

Bucură-te, că şi acolo ai minunat cu ale tale fapte; 

Bucură-te, că acum o parte din Sfintele tale moaşte înapoi au fost aduse; 

Bucură-te, că din ele reverşi tuturor minuni nespuse; 

Bucură-te, cel slăvit cu dragoste în ţinutul dintre Dunăre şi Mare; 

Bucură-te, cel ce ne-ai dăruit Sfintele tale moaşte spre închinare; 

Bucură-te, că cei bolnavi la racla ta primesc tămăduire; 

Bucură-te, că celor în ispite le dăruieşti izbăvire; 

Bucură-te, întărirea celor slabi în credinţă; 

Bucură-te, mântuirea celor aflaţi în suferinţă; 

Bucură-te, Sfinte Dasie, nebiruitule ostaş al lui Hristos. 


Condacul al 11-lea 

Stând înaintea tronului lui Dumnezeu te rogi cu multă smerenie, Sfinte mucenice 
Dasie, zicând: „Mântuieşte, Doamne, pe toți cei care m-au pus mijlocitor înaintea 
slavei Tale, dăruieşte-le harul Tău să-i întărească şi să-i povăţuiască şi le împline- 
şte toate cererile cele de folos”, pentru care fierbinte rugăciune noi, cei ce-am aflat 
prin tine izbăvire, îţi înălțăm laudă de mulţumire şi aducem Sfintei Treimi cântarea 
cea îngerească: Aliluia! 


Icosul al 11-lea 

Inimă plină de milosârdie având, Sfinte mucenice Dasie, nu încetezi a înălța rugă- 
ciuni pentru noi, cei ce alergăm la fierbinte mijlocirea ta, şi întăreşti pururea 
sufletele noastre cele neputincioase spre a merge pe calea cea strâmtă a mântuirii, 
pentru care cu mulțumire cântăm ţie: 

Bucură-te, că rugăciunile noastre la tronul lui Dumnezeu le înalți; 

Bucură-te, cel ce pentru suferinţa fiecărui suflet tresalți; 

Bucură-te, tainică veselie a inimilor deznădăjduite; 

Bucură-te, blând mângâietor al sufletelor prigonite; 

Bucură-te, îndreptător al celor rătăciţi de la credinţă; 

Bucură-te, smerit îndemnător la pocăință; 

Bucură-te, al celor necredincioşi cu râvnă mustrător; 

Bucură-te, asupra sufletelor noastre osârdnic veghetor; 

Bucură-te, milostivă întărire a celor neputincioşi; 

Bucură-te, apărător al ostaşilor credincioşi; 

Bucură-te, înaintea lui Dumnezeu puternic mijlocitor; 

Bucură-te, în necazuri grabnic ajutător; 

Bucură-te, Sfinte Dasie, nebiruitule ostaş al lui Hristos. 


Condacul al 12-lea 

Minuni prea slăvite izvorăsc de la racla cinstitelor tale moaşte, Sfinte mucenice 
Dasie, tuturor celor ce se închină cu credinţă şi nimeni din cei ce aleargă la tine nu 
pleacă neajutat, căci având multă îndrăzneală înaintea lui Dumnezeu, prin rugă- 
ciunile tale cele pline de milostivire dăruieşti tuturor tămăduiri trupeşti şi sufleteşti, 
potoleşti întristările şi viforul patimilor şi reverşi binecuvântări peste toţi cei ce 
cântă Dumnezeului Celui iubitor de oameni: Aliluia! 


Icosul al 12-lea 

Pe pământul dintre Dunăre şi Mare ţi-ai vărsat sângele tău pentru dreapta credinţă, 
Sfinte mucenice Dasie, şi te-ai arătat floare aleasă în cununa sfinților acestor 
meleaguri, iar noi cântând cinstita ta viață laude de acest fel aducem ţie: 

Bucură-te, vrednic următor al faptelor Sfântului apostol Andrei; 

Bucură-te, cu Sfinţii martiri de la Niculiţel apărător al credinţei; 

Bucură-te, împreună cu Sfântul mucenic Emilian de idoli sfărâmător; 
Bucură-te, asemenea Sfântului episcop Bretanion în credinţă râvnitor; 
Bucură-te, cu Sfinţii Chiril şi Chindeus împreună slăvit; 

Bucură-te, cu Sfântul Gherman în ceruri rugător bine primit; 
Bucură-te, Sfântului loan Casian în înţelepciune următor; 

Bucură-te, cu Sfinţi Epictet şi Astion de chinuri răbdător; 

Bucură-te, pildă de smerenie asemenea Sfântului Dionisie cel mic; 
Bucură-te, cu Sfinţii episcopi Tit şi Efrem în credinţă prea puternic; 
Bucură-te, cu toţi Sfinţii Dobrogei în ceruri fierbinte mijlocitor; 
Bucură-te, al acestui pământ împreună cu ei puternic apărător; 
Bucură-te, Sfinte Dasie, nebiruitule ostaş al lui Hristos. 


Condacul al 13-lea (de trei ori) 

O, Sfinte mucenice Dasie, prea viteazule pătimitor pentru dreapta credinţă, pri- 
meşte acum această rugăciune pe care o aducem ţie, noi nevrednicii, şi dăruieşte 
sufletelor noastre întărire, neputinţelor tămăduire şi ne păzeşte în viaţa cea pămân- 
tească nevătămaţi de ispite şi de orice lucru aducător de moarte duhovnicească, 
pentru ca izbăviţi fiind cu ajutorul tău din viforul acestei lumi, să cântăm cu mul- 
ţumire lui Dumnezeu: Aliluia! 


Apoi se zice iarăşi: 


Icosul 1 

Îngerii şi oamenii se minunează de vieţuirea ta, Sfinte Dasie, căci fiind ostaş în 
pământul Sciției Minor cel încreştinat de Sfântul apostol Andrei, te-ai arătat vred- 
nic următor al învățăturilor şi faptelor sale şi precum acela a propovăduit cuvântul 
Evangheliei lui Hristos şi tu ai mărturisit prin viaţa şi sfârşitul tău mucenicesc că 
„Nu putem sluji la doi domni” şi ne-ai îndemnat să ne lepădăm de obiceiurile cele 
păgâneşti şi de viaţa cea întinată, pentru care laude de acest fel aducem ţie: 
Bucură-te, cel ce în cuvintele Evangheliei cu întreaga inimă ai crezut; 

Bucură-te, că sămânţa creştină în pământul cel bun al sufletului tău a căzut; 
Bucură-te, că prin mila şi harul lui Dumnezeu minunat a rodit; 

Bucură-te, că florile virtuţilor în sufletul tău au înflorit; 

Bucură-te, viteaz ostaş care ai ales să porţi lupta cea bună; 

Bucură-te, cinstit ostenitor, căci de la Domnul ai primit cunună; 

Bucură-te, cel ce prin întreaga ta viaţă ai mărturisit pe Hristos; 

Bucură-te, diamant al dreptei credinţe mult luminos; 

Bucură-te, că la timpul rânduit ca un soare ai strălucit lumii întregi; 

Bucură-te, slujitor vrednic al Soarelui celui mai înainte de veci; 

Bucură-te, neînfricat surpător al păgânătăţu; 

Bucură-te, laudă prea mărită a creştinătăţii; 
Bucură-te, Sfinte Dasie, nebiruitule ostaş al lui Hristos. 


Condacul 1 

Mucenicului şi viteazului pătimitor al lui Hristos să-i aducem cu credinţă şi dra- 
goste cuvenită laudă, căci biruind negura păgânătăţii şi uneltirile vrăjmaşului, s-a 
adus pe sine jertfă bine primită Stăpânului său şi risipind întunericul necunoştinţei, 
ne-a învăţat să ne păzim de lucrurile cele ucigătoare de suflet, pentru aceea pururea 
îl fericim zicând: Bucură-te, Sfinte Dasie, nebiruitule ostaş al lui Hristos. 


După aceea se rosteşte această rugăciune: 


Rugăciune 


Sfinte mucenice Dasie, care prin viaţa şi sfârşitul tău ai fost slujitor bine plăcut 
Domnului şi ai primit de la El cununa biruinţei şi veşnica slavă în Împărăţia 
Cerurilor, nu ne uita pe noi, cei care trăim pe pământ înconjurați de mrejele 
ispitelor şi ale necazurilor de tot felul. Credem cu adevărat că inima ta cea milo- 
stivă şi mult iubitoare de oameni tresare la fiecare suspin al sufletelor împovărate şi 
te rugăm: ridică mâinile tale spre mijlocire, arătând prea dreptului Dumnezeu 
rănile pe care pentru EI le-ai răbdat şi roagă-L să se milostivească spre robii Săi. 

Iar noi, cei mult păcătoşi, împărtăşindu-ne din rodul mijlocirilor tale, îţi mulțumim 
cu dragoste şi recunoştinţă şi te rugăm, Sfinte Dasie, ca cel ce ai primit de la 
Dumnezeu darul facerii de minuni, să dăruieşti tămăduire bolilor noastre celor 
sufleteşti şi trupeşti şi să ne izbăveşti din toate necazurile şi primejdiile. 


Dă-ne curaj şi putere, sfinte, pentru a ne mărturisi credinţa cu cuvântul şi cu fapta 
şi pentru a ne păzi neîntinaţi, asemenea ţie, de părtăşia cu lucrurile cele păgâneşti şi 
cu toate amăgirile lumii. 


Pe cei rătăciți de la dreapta credinţă adu-i cu rugăciunile tale în sânul Sfintei Bise- 
rici, pe necredincioşi luminează-i ca să-L cunoască pe Veşnicul şi Atotbunul Dum- 
nezeu şi întregii lumi dăruieşte-i pace şi binecuvântare. 


Sfinte mucenice Dasie, cel ce ai minunat pe îngeri şi pe oameni prin credinţa ta, 
întăreşte şi credinţa noastră cea slabă şi dăruieşte-i statornicie în vreme de ispite şi 
prigoane, iar ca cel ce ai primit de la păgâni multe chinuri şi moarte mucenicească, 
dă-ne şi nouă putere şi răbdare în suferinţele acestei vieţi pământeşti, ca fiind 
curăţiţi prin ele să intrăm în bucuria Împărăției celei fără de sfârşit, unde împreună 
cu tine, Sfinte Dasie, milostivul nostru ocrotitor, şi cu toţi sfinții, să slăvim şi să ne 
închinăm Tatălui Celui fără de început, împreună Unuia Născut Fiului Său şi Prea 
Sfântului şi Bunului şi de viaţă Făcătorului Său Duh, acum şi pururea şi în vecii 
vecilor. Amin. 

Imnografie 


SF. 6 DAȘIG 


Troparul Sfântului mucenic Dasie din Axiopolis-Cernavodă: Sfinte Dasie, mu- 
cenic al lui Hristos, pe tine te laudă obştea credincioşilor din Axiopolis. Că pe tira- 
nul vrăjmaş, cu puterea crucii, cu statornicie în mărturisirea credinţei în Dumne- 
zeu, vitejeşte l-ai călcat, făcându-te pe tine viteaz ostaş al lui Hristos. Că, lepădând 
păgânătatea, cununa cea adevărată, din mâna lui Hristos ai luat. Pe Acesta roagă-L, 
prea fericite mucenice Dasie, să mântuiască pe toţi cei ce săvârşesc sfântă pome- 
nirea ta. 


Condacul Sfântului nucenic Dasie din Axiopolis-Cernavodă: Pricină de veselie ne- 
a venit nouă astăzi pomenindu-te, Sfinte mucenice Dasie, că, într-armându-te 
dumnezeieşte cu neprihănirea sufletului şi ținând în cuget rugăciunea cea neîn- 
cetată, cu tărie ai biruit taberele vrăjmaşilor, sfinte mucenice, făcătorule de minuni. 
Roagă-te neîncetat lui Hristos Dumnezeu pentru noi toţi. 

Sinaxar - Pătimirea Sfântului mucenic Dasie cel din Durostor (Silistra) 


id 


za romei A 


Tot în această zi 20 noiembrie), pătimirea Sfântului mucenic Dasie cel din 
Durostor (Silistra). 


Acest sfânt a trăit pe vremea lui Maximian în anii două sute nouăzeci şi opt, 
aflându-se în cetatea Durostor, care se afla aproape de fluviul Dunării. 


În această cetate era obicei să săvârşească elinii în tot anul serbarea zeului lor 
Cronos. Mai înainte cu treizeci de zile de această serbare, alegeau un ostaş tânăr şi 
frumos la faţă şi-l găteau spre jertfă. Pe acesta mai întâi îl îmbrăcau împărăteşte, 
apoi îl îndemnau ca să-şi facă el mai întâi orice poftă a sa şi apoi îl junghiau peste 
jertfelnicul lui Cronos. 


Când a venit rândul să fie jertfit şi ostaşul acesta Dasie, ostaşii cei împreună cu 
dânsul îl sileau ca să-şi împlinească orice poftă a să. 


Iar Dasie şi-a pus în minte un gând foarte bun şi înţelept şi a zis către ei: Fiindcă 


Deci înfăţişat fiind la divanul guvernatorului a mărturisit cu îndrăzneală pe Hristos. 

De aceasta fiind înştiinţat Dioclețian şi Maximian, au adus înaintea lor pe sfântul 
şi, fiindcă în privelişte a mărturisit buna cinstire, multe chinuri a luat de la ei şi la 
sfârşit 1 s-a tăiat capul prin sabie şi aşa a luat fericitul cununa muceniciei. 

Viaţa şi pătimirea Sfîntului mucenic Dasie (280 - 320) 


Viaţa şi nevoinţele 


Dintr-o scurtă inscripţie în limba greacă de la începutul veacului al IV-lea ar reieşi 
că Tasius (Dasius) a suferit martiriul la Axiopolis (Cernavodă), împreună cu Chiril 
şi Quindeus sau Cindeus !. Se poate ca la Axiopolis, Sfântul Dasie să fi fost numai 
sărbătorit, deoarece actul său martiric precizează că locul pătimirii a fost în cetatea 
Durostor -. 


Sfântul Dasie era, aşadar, un soldat roman, din legiunea care staţiona la 
Dunăre, în provincia Moesia Inferior. 


Motivul arestării şi condamnării sale la moarte a fost următorul: 


Era obiceiul larg răspândit ca la sărbătoarea Saturnaliilor, foarte populară la 
romani, să se aleagă la sorţi un rege al Saturnaliuilor. După alegere, el se îmbrăca în 


* Pr. Prof. loan Rămureanu, Martiriul Sfântului Dasius, în Actele martirice, Bucureşti, 1982, p. 
243-249, 

* Martiriul Sfântului Dasie, XII, 2, ed. P. C. Hristou, To uaprbpia Tv apyaiwv, text, introducere, 
comentarii, Tesalonic, 1975, p. 369; Herbert Musurillo, The Acts oi the Christian Martyrs, 
Oxford, 1972, retipărită în 1979, p. 278. 

hainele şi cu insignele zeului sărbătorii, având îngăduinţa ca timp de treizeci de 
zile să se dedea la tot felul de petreceri şi desfrânări, în fruntea unui cortegiu de 
soldați, spre hazul şi desfătarea mulțimii. După trecerea acestui răstimp, cel ales 
rege era sacrificat, prin aruncare în sus şi, în cădere, era străpuns de săbiile osta- 
şilor. 


Pentru Biserică grav era faptul că până şi unii dintre credincioşii Evangheliei luau 
parte la sărbătoarea Saturnaliilor, ceea ce constituia un rău exemplu pentru creştinii 
evlavioşi. 


Actul martiriului Sfântului Dasie arată că unii, „deşi se numesc creştini, merg cu 
pompă măreaţă, schimbându-și firea lor şi se îmbracă în chipul şi înfăţişarea 
diavolului. Îmbrăcaţi în piei de capră, schimbându-și înfăţişarea, ei se leapădă de 
chipul cel bun în care s-au renăscut (prin Taina Botezului) şi reiau chipul cel rău în 
care s-au născut .” * 


Sfântul Dasie, ostaş creştin, a fost ales prin sorţi rege al Saturnaliilor. EI însă s-a 
socotit ostaş al Domnului lisus Hristos şi s-a opus cu tărie să îndeplinească acest 
nelegiuit obicei. 


S-a hotărât apoi ziua în care fericitul Dasie trebuia să fie adus de ostaşi pentru a 
săvârşi măreaţa sărbătoare a lui Cronos, spre bucuria şi distracţia lor. 


Dar neînfricatul creştin a spus soldaţilor care-l constrângeau: 


* Martiriul Sfântului Dasius, III, 2, ed. P.C. Histou, p. 361 şi ed. HI. Musurillo, p. 274 ; Pr. prof. 
1. Rămureanu, ibidem, p. 242-249. 

Auzind acestea, slujitorii fărădelegii l-au închis îndată într-o temniţă întunecoasă, 
iar a doua zi l-au scos din închisoare şi l-au dus la pretoriul legatului roman, 
Bassus. 


Iar acesta l-a întrebat de ce stare este şi cum se numeşte. „Sunt, după stare, ostaş 
(...); a răspuns fericitul Dasie, iar numele meu cel ales este cel de creştin, şi 
după numele meu pus de părinţi mă numesc Dasie”. 


Legatul Bassus i-a poruncit să se închine chipurilor împărăteşti care le asigură 
pacea, dau ostaşilor leafa şi se îngrijesc în fiecare zi de binele tuturor. 


Iar fericitul Dasie a răspuns: „Eu fi-am spus şi-ţi spun că sunt creştin şi nu slujesc 
împăratului pământesc, ci Împăratului ceresc şi primesc darul Lui, trăiesc din 
harul Lui şi mă îmbogăţesc din negrăita Lui iubire de oameni”. 


Stăpânitorul a stăruit, îndemnându-l pe Dasie să se roage chipurilor împăraţilor pe 
care nu numai romanii, ci şi popoarele barbare le adoră şi slujesc lor. 


Alesul lui Hristos însă a repetat hotărât şi cu curaj: „Eu mărturisesc că sunt 
creştin, precum am arătat adeseori, şi nu mă supun nimănui altuia decât Unuia, 
Curatului şi Veşnicului Dumnezeu: Tatăl, Fiul şi Sfântul Duh, Cel în trei nume 
şi fețe, dar de o singură fiinţă. lată, pentru a treia oară mărturisesc cu glasul 
credinţa în Sfânta Treime, pentru că, întărit fiind printr-Însa, biruiesc şi 
nimicesc îndată nebunia diavolului ”. 


Neînţeleptul conducător n-a luat seama la mărturisirea Sfântului Dasie că este 
creştin şi deşi a voit la început să-l cruţe de pedeapsa tăierii capului, l-a îndemnat 
din nou să jertfească chipurilor împăraţilor. 


Iar fericitul şi smeritul atlet al lui Hristos s-a împotrivit cu cuvintele: „Fă ceea ce ţi 
s-a poruncit de către necredincioşii şi necuraţii împărați. Căci eu păstrez 
credinţa pe care am făgăduit-o Dumnezeului meu o dată pentru totdeauna s-o 
păstrez şi o păstrez şi mă străduiesc cu tărie să rămân în această mărturisire a 
mea. lar amenințările tale nu pot să mă schimbe de la această alegere”. 


Dregătorul i-a dat apoi un răgaz de două ore, ca să se mai gândească şi să aleagă 
viaţa. 


Iar fericitul Dasie i-a răspuns: „Ce nevoie este de un răgaz de două ore? Ți-am 
arătat voinţa şi alegerea mea când am spus: Fă ceea ce voieşti, căci eu sunt 

Atunci legatul Bassus, văzând stăruința lui în credința Domnului nostru lisus 
Hristos, a poruncit să fie supus la multe alte chinuri şi în cele din urmă a dat 
hotărârea să 1 se taie capul. 


Pe când neînfricatul ostaş al Împăratului ceresc mergea spre slăvita lui mucenicie, 
un oarecare slujitor purta înaintea alaiului necuratul vas pentru tămâierea zeilor. Şi 
fiindcă îl sileau să aducă jertfă spurcaților zei, fericitul Dasie, luând acele vase de 
tămâiere, a împrăştiat tămâia lor şi a răsturnat idolii cei fără de glas şi necuraţi ai 
păgânilor, aruncându-i la pământ; şi-a însemnat apoi fruntea cu semnul Sfintei 
Cruci a lui Hristos, cu puterea Căruia s-a luptat neclintit împotriva diavolului. 


Sfântul martir Dasie s-a săvârşit din viaţă, în cele din urmă, prin tăierea capului la 

20 ale lunii noiembrie, în ziua de vineri, fiind lovit cu sabia de către călăul Anicet 
4 

Ioan. 


Moaştele Sfântului martir Dasie au rămas până la 579 la Durostor (Silistra), când, 
din cauza năvălirii avarilor, au fost duse la Ancola, în Italia şi aşezate cu mare 
cinste în biserica Sfântului Chiriac, din acel oraş. 


Inscripţia greacă păstrată pe sarcofagul său, de multe veacuri gol, aminteşte cu 


precizie: „Aici zace Sfântul martir Dasie, adus din Durostor ” a 


Pomenirea lui se face la 20 noiembrie şi la 18 iulie. 
Autor: Pr. Prof. Dr. loan LI. Rămureanu 


(n.r. anii vieţii Martirului Dasie sunt indicaţi cu o mare aproximaţie cunoscându-se 
doar că a trăit la începutul secolului IV, pe cînd data martirizării de 20 noiembrie 
este indicată expres.) 


* Pentru Martiriul Sfântului Dasie, vezi ediţia P.C. Hristou, ibidem, text în limba greacă veche 
cu traducere în limba greacă modernă, p. 358-369. Traducere românească la Pr. prof. 1. 
Rămureanu, Acte martirice, p. 241-251. Sfântul Dasie era sărbătorit şi la Axiopolis (Hinog, 
Cernavodă), la 5 august, la 4 şi la 18 octombrie, cum menţionează Martyrologium 
Hieronytnianum, t. II, pars prior, p. 101 şi t. II, pars posterior, Bruxelles, 1931, p. 418; 540, 561. 
G 

>... Mercati, Per la storia dellurna di S. Dasio martire, în vol. Opere minori, Vatican, 1936, p. 
318-336. 

Sursă: Patriarhia Bisericii Ortodoxe Române, Sfinţi români şi apărători ai Legii 
strămoşeşti, E.I.B.M.B.O.R., Bucureşti, 1987, p. 147-150, Sfântul mucenic Dasie 
via http://www.sfintiromani.ro/ro/pagina/2 18/noiembrie_dasie_viata.html. 

Viaţa Sfântului mucenic Dasie - martir al Scythiei Minor 


SF. H6. DAȘIE 


In lumea romană păgână, decăzută, plină de idoli şi zei care aveau înclinații spre 
slăbiciuni şi păcate, creştinismul şi desăvârşirea pe care acesta o propovăduia au 
întâlnit numeroase împotriviri şi prigoane. 


Cea mai cruntă persecuție anticreştină a fost cea din timpul împăratului Dioclețian 
(284-305), în timpul căruia au început dărâmarea locaşurilor de cult creştine, inter- 
zicerea adunărilor creştine şi arderea cărților sfinte, apoi arestarea clericilor creştini 
şi uciderea celor care refuzau să se lepede de credinţa creştină, iar în final a fost 
declanşat un război total şi cumplit împotriva Bisericii creştine. 


Un mare număr de martiri au pătimit atunci pe teritoriul Scythiei Minor - la Tomis, 
Axiopolis, Noviodunum, Dinogeţia, Durostorum ş.a. Cu excepţia câtorva dintre 
aceşti martiri, ale căror sfinte oseminte se păstrează spre cinstirea lor, din cauza nu- 
meroaselor migrații, războaie şi pustiiri care au trecut de-a lungul timpului peste 
pământul Dobrogei. 


Una dintre excepţiile fericite din acest punct de vedere este însă Sfântul mucenic 
Dasie, ale cărui sfinte moaşte au fost duse în Apus spre apărare de năvălirea 
avarilor încă din secolul al VI-lea şi în acest fel s-au păstrat până astăzi. 


Sfântul mucenic Dasie a trăit în secolele III-IVd.H., fiind soldat în armata romană, 
în Legiunea XI Claudia care staţiona la Dunăre încă din secolul al II-lea. 

Numele de „Dasius" dovedeşte originea sa geto-dacică şi înseamnă „miel”, cuvânt 
care s-a păstrat într-o formă uşor schimbată -,„daşu”, dar cu aceeaşi semnificaţie, 
până în prezent. 


Arestarea şi condamnarea la moarte a Sfântului mucenic Dasie este legată de săr- 
bătoarea Saturnaliilor - o sărbătoare păgână care se celebra în Imperiul Roman 
timp de şapte zile în fiecare an - la început între 17 şi 24 decembrie, apoi între 1 şi 
8 ianuarie - în cinstea zeului timpului numit de romani Saturn, iar de greci Cronos. 
În timpul Saturnaliilor, orice muncă înceta. În amfiteatre aveau loc lupte între gla- 
diatori, spectacole de circ, curse de cai, iar pe străzi se desfăşura dansul orgiilor 
satumale. În aceste zile, moralitatea devenea un concept cu totul relativ, fiecare 
săvârşind nelegiuirile pe care le dorea. 


Soldaţii nu făceau excepție de la această distracție, ci dimpotrivă. Era obiceiul să 
aleagă prin tragere la sorţi ca „rege al Saturnaliilor” pe unul dintre ei care, îmbrăcat 
în hainele zeului Saturn şi escortat de camarazii săi, putea petrece liber în pu-blic, 
împlinindu-şi orice dorință şi imitând pentru treizeci de zile excesele şi desfrâul 
zeului sacrificat pe altarul zeităţii sărbătorite. 


Creştinismul a respins categoric şi a militat cu cele mai diferite mijloace persuasive 
pentru înlăturarea din viaţa socială a sărbătorii păgâne şi sângeroase a lui Cronos. 
Evoluţia mentalităţii generale se realiza însă lent. Pentru Biserica creştină din acele 
timpuri era dureros faptul că, fund o sărbătoare atât de vestită şi de bine înrăd- 
ăcinată în tradiţia romană, şi unii dintre credincioşii Evangheliei lui Hristos par- 
ticipau la ea. 


Chiar în actul martiric al Sfântului mucenic Dasie se arată că „unii, deşi se numesc 
creştini, merg cu pompă măreaţă, schimbându-și firea lor şi se îmbracă îh chipul şi 
înfăţişarea diavolului. Îmbrăcaţi cu piei de capre, schimbându-și înfăţişarea, ei se 
leapădă de chipul cel bun în care s-au renăscut prin Taina Botezului şi reiau chipul 
cel rău în care s-au născut.” 


Însă după purtarea de grijă a lui Dumnezeu, care nu doreşte pierderea nici unui 
suflet, în anul 304, cu ocazia sărbătorii Saturnaliilor, s-a întâmplat un lucru menit 
să trezească inimile amorțite sau adormite în noaptea necunoştinţei, dovedindu-le 
creştinilor cât de potrivnică este această sărbătoare lui Dumnezeu şi arătându-le că 
„nu pot sluji la doi domni”, ci trebuie să ia hotărârea de a merge pe calea Evan- 
gheliei fără a face astfel de compromisuri tradiţiilor păgâne. 

La 17 noiembrie 304, prin tragere la sorţi, rege al Saturnaliilor a fost ales ostaşul 
Dasie, care însă s-a opus cu îndârjire la alegerea sa, zicând întru sine:,,De mă voi 
îngriji de aceste treizeci de zile ale acestui deşert şi neruşinat obicei de cinstire a 
romanilor, pe care credinţa creştină o dispreţuieşte şi o opreşte, mă dau pe mine 
însumi pieirii veşnice”. “Aprins de râvnă sfântă", după cum mărturiseşte actul său 
martiric, şi ştiind că după acele zile de petreceri deşarte şi trecătoare, va fi aruncat 
îh focul cel veşnic, Sfântul Dasie a zis că „Este mai bine pentru mine să sufăr pu- 
inele chinuri şi munci pentru numele Domnului nostru lisus Hristos, iar după 
moarte să moştenesc viata cea veşnică împreună cu toti sfinţii”. 


Și socotindu-se a fi ostaş al Domnului Hristos a mărturisit cu toată tăria că este 
creştin în plină perioadă a persecuțiilor, spunând că preferă sa fie adus el însuşi ca 
jertfă lui Hristos decât să împlinească păgânescul ritual al Saturnaliilor. 


Auzind acestea, soldaţii l-au închis îndată îhtr-o temniţă întunecoasă, iar a doua zi 
l-au scos de acolo şi l-au dus sub escortă la pretoriul legatului roman Bassus spre a 
fi judecat. 


Insă neînfricatul Dasie a mărturisit că este creştin şi a respins cu tărie toate încer- 
cările aceluia de a-l face să cinstească chipurile împăraţilor şi să se închine zeului 
Saturn. 


Fiind întrebat de ce stare este şi cum se numeşte, sfântul a răspuns: “După stare, 
sunt soldat. După numele cel ales sunt creştin, iar după cei pus de părinţii mei mă 
numesc Dasius". 


Legatul Bassus i-a poruncit să se închine chipurilor împăraților, care le asigură 
pacea, dau ostaşilor leafă şi se îngrijesc în fiecare zi de binele tuturor, dar Sfântul 
Dasie s-a împotrivit cu cuvintele: „Eu ţi-am spus şi îţi spun că sunt creştin şi nu 
slujesc împăratului pământesc, ci Împăratului celui ceresc şi primesc darul Lui, 
trăiesc din harul Lui şi mă îmbogăţesc din negrăita Lui iubire de oameni.” 


Stăpânitorul a stăruit, îndemnându-l pe Sfântul Dasie să se roage chipurilor împă- 
raţilor pe care nu numai romanii, ci şi popoarele barbare le adoră şi slujesc lor. 


Alesul lui Hristos însă a repetat hotărât şi cu curaj: „Eu mărturisesc că sunt creştin, 
precum am arătat adeseori, şi nu mă supun nimănui altuia decât unuia, curatului şi 
veşnicului Dumnezeu, Tatăl, Fiul şi Sfântul Duh, cel în trei nume şi fete, dar de o 
singură fiinţă, iată pentru a treia oară mărturisesc cu glasul credinţa în Sfânta 

Treime pentru că, întărit fiind printr-însa, biruiesc şi nimicesc îndată nebunia dia- 
volului.” 


Vrând să-i cruţe viaţa, legatul Bassus l-a îndemnat încă o dată să jertfească chi- 
purilor împăraților, dar Sfântul Dasie a răspuns cu tărie: “Tu fă ceea ce ţi s-a po- 
runcit de către necredincioşii împărați. Căci eu îmi păstrez credința mea pe care 
am făgăduit-o Dumnezeului meu, o dată pentru totdeauna, s-o păstrez şi o păstrez, 
ŞI cred cu putere şi tărie să rămân în această mărturisire a mea. lar amenințările tale 
nu pot să mă schimbe de la această alegere". 


Văzând hotărârea sfântului de a rămâne creştin, legatul Bassus îi oferă un răgaz de 
două ore ca să se mai gândească şi să aleagă viaţa, oferindu-i şi slava pământească, 
dar Sfântul Dasius îi arată din nou voinţa şi alegerea sa spunându-i: „Ce nevoie 
este de un răgaz de două ore? Ţi-am arătat voinţa şi alegerea mea spunând: fă ceea 
ce voieşti, căci sunt creştin. Îi dispreţuiesc şi pe împărați şi mărirea lor şi o privesc 
cu scârbă, ca după despărțirea din această viaţă să pot trăi viaţa de dincolo!" 


Atunci legatul Bassus, văzând stăruința lui în credinţa creştină, a poruncit să fie su- 
pus la multe chinuri, sperând să reuşească prin ele ceea ce n-a putut nici cu făgă- 
duinţa măririlor pământeşti, nici cu amenințările. În cele din urmă, fiindcă a per- 
sistat în alegerea sa, sfidând prin mărturia credinţei sale porunca împăratului şi 
cultul zeităţii păgâne, dregătorul a dat poruncă să i se taie capul. 


Pe când neînfricatul ostaş al împăratului ceresc păşea cu curaj spre locul de exe- 
cuţie, un oarecare slujitor idolesc mergea înaintea lui cu vasul de tămâiere, tot 
silindu-l să aducă jertfă împăraţilor. Atunci Sfântul Dasie a luat cu mâna sa vasele, 
a împrăştiat tămâia din ele, a răsturnat la pământ idoli cei nelegiuiți ai păgânilor şi 
s-a însemnat cu semnul Sfintei Cruci a lui Hristos cu puterea căreia a luptat împo- 
triva tiranului, păstrând până la sfârşit, cu preţul vieţii, credinţa în singurul Dumne- 
zeu adevărat. 


I s-a tăiat capul de către călăul Anicet loan, la trei zile după alegerea sa ca „rege al 
Saturnaliilor”, într-o zi de vineri, 20 noiembrie 304, la ora patru. 


Locul martiriului său este după unii istorici cetatea Durostorum (Silistra), aşa cum 
de altfel precizează şi actul său martiric, iar după alți istorici cetatea Axiopolis 
(Cernavodă), unde Sfântul Dasie era foarte mult cinstit, având trei zile de prăznuire 
pe an şi unde s-a descoperit o bayilica şi o inscripție în care acest sfânt este amintit 
alături de alţi doi mucenici: Chiril şi Chindeus. 

Sfintele moaşte ale fericitului mucenic al lui Hristos au fost păstrate la Durostorum 
până în anul 579 când, din cauza năvălirii avarilor, au fost mutate la Ancona, în 
Italia, unde se păstrează până azi, în biserica Sfântul Cyriacus. 


Pe sarcofagul său se găseşte inscripția grecească: „Aici zace Sfântul martir Dasios, 
adus din Dorostor”. 


În anul 2003, o parte din moaştele Sfântului Dasie au fost readuse la Durostorum 
(Silistra), în Bulgaria. 


La data de 6 iulie 2006 o părticică din moaştele acestui sfânt martir al Scythiei 
Minor au fost dăruite Mănăstirii Sfântul loan Botezătorul - Lipnița (jud. Con- 
stanţa), având şi hramul Sfântului mucenic Dasie (20 noiembrie), aflată pe actualul 
drum care uneşte vechile cetăți Durostorum şi Axiopolis, aşa încât şi românii să se 
poată închina acestui Sfânt mucenic al Dobrogei. 


Sfântul Dasie a arătat astfel că sfinţii nu cunosc graniţe, ci îi unesc şi azi, ca şi 
acum două mii de ani, pe creştinii evlavioşi în jurul sfintelor lor trupuri mult 
pătimitoare, întărind credinţa şi dăruind tămăduire sufletească şi trupească tuturor 
celor care le cer ajutorul. 


Îngenunchind lângă moaştele Sfântului mucenic Dasie să mulțumim Domnului 
pentru marea binefacere de a ne fi născut creştini şi într-o ţară sfințită cu sângele 
atâtor martiri şi cu lacrimile atâtor cuvioşi şi să ne rugăm Lui să ne întărească 
credinţa şi să ne dăruiască dragostea şi puterea de a păşi şi noi pe urmele lor, măr- 
turisind cu cuvântul şi cu fapta Ortodoxia şi trăind-o la adevărata ei valoare. 


Sursa: 
https://manastirealipnita.com/despre-manastire/sfintii-ocrotitori/sf-dasie/viata-sfantului- 


mucenic-dasie-martir-al-seythiei-minor/ 

Sfântul mucenic Dasie (20 noiembrie) € 


Acesta era soldat în armata romană, şi făcea parte din legiunea care staționa la 
Dunăre, în provincia Moesia Inferior. El a fost arestat şi condamnat la moarte, iar 
martiriul se pare că l-a suferit la Axiopolis (Cernavodă), împreună cu alţi doi 
martiri. ” Este însă posibil ca aici el să fi fost numai sărbătorit, deoarece actul său 
martiric precizează că locul pătimirii a fost cetatea Durostor. * 


La romani era un obicei ca de sărbătoarea Saturnaliilor, foarte populară la romani, 
să se aleagă la sorți un rege al Saturnaliilor, care, după alegere, trebuia să se 
îmbrace cu hainele şi insignele zeului sărbătorii, după care timp de 30 de zile avea 
dreptul să se dedea la tot felul de petreceri şi desfrânări, în fruntea unui cortegiu de 
soldați. După trecerea acestui timp, cel ales rege era sacrificat, prin aruncare în sus, 
în cădere fiind străpuns de săbiile ostaşilor. 


In urma tragerii la sorţi, Dasie a fost ales rege al Saturnaliilor, Dar el s-a opus cu 
îndârjire la alegerea sa, socotindu-se ostaş al Domnului lisus Hristos, arătând că 
acest obicei nu aduce nici un folos sufletesc, ci mai degrabă pierzanie. 


* Pr. Prof Dr. loan Rămureanu, Sfântul mucenic Dasie, în vol. „Sfinţi români şi apărători... ”, 
ed. cit. , p.147. 

” Idem, Martiriul Sfântului Dasie, în vol. „Actele martirice ”, Bucureşti, 1982, p. 243-249. 

* C. Hristou, Martiriul Sfântului Dasie, ed. 1, , apud Pr. Prof Dr. loan Rămureanu,op. cit. , p. 
147. 

Auzind acestea, slujitorii fărădelegii l-au închis îndată într-o temniţă întunecoasă, 
iar a doua zi l-au scos de acolo şi l-au dus, legat, la pretoriul legatului roman, 
Bassus. Acolo, legatul i-a poruncit să se închine chipurilor împărăteşti care asigură 
pacea, dau ostaşilor leafa şi se îngrijesc în fiecare zi de binele tuturor. Dar Sfântul a 
răspuns că el nu slujeşte împăratului pământesc, ci Celui Ceresc. Cu toate 
înduplecările, şi concesiile făcute de Bassus lui Dasie, acesta nu s-a lepădat de 
credința creştină, mărturisind că mai bine primeşte chinuri şi moarte decât 
lepădarea de creştinism. 


Atunci legatul văzând neclintirea lui Dasie, a poruncit ca acesta să fie supus mai 
multor chinuri, iar în cele din urmă să i se taie capul. Când Sfântul mergea către 
mucenicie, un oarecare slujitor mergea înaintea cortegiului cu un vas în care se 
aducea tămâie zeilor, vas pe care Dasie l-a răsturnat şi a împrăștiat tămâia, după 
care şi-a însemnat fruntea cu semnul Sfintei Cruci a lui Hristos. Aşa şi-a dat viaţa 
în mâinile Domnului acest neînfricat ostaş al lui Hristos. Tăierea capului său a avut 
loc în ziua de 20 a lunii noiembrie, într-o zi de vineri. 


Moaştele Sfântului Dasie au rămas până în anul 579 la Durostor (Silistra), iar de 
acolo au fost duse în Italia, la Ancola, din cauza năvălirii avarilor. La Ancola au 
fost aşezate cu mare cinste în biserica Sfântului Chiriac, iar inscripția greacă, 
păstrată pe racla sa, aminteşte cu precizie faptul că Sfântul Dasie a fost „adus din 
Durostor”. 

Sfântul mucenic Dasie - Sfinte moaște 


Părticele din moaştele Sfântului se află la: 
—> Biserica "Sfântul Cyriacus", Ancona (Italia); 
— Mănăstirea Lipnița, Comuna Lipnița, jud. Constanţa, tel.: 0241 856 625; 
=> Șinca Veche-Schitul Sfântul Nectarie. 


Racla cu părticele din Sfintele moaște aflată la Mănăstirea Lipnița 

Teodor Danalache - Sfântul mucenic Dasie 


Sfântul mucenic Dasie este prăznuit pe 20 noiembrie. A fost soldat în armata 
romană, făcând parte din legiunea care staţiona la Dunăre, în provincia Moesia 
Inferior. Pentru credinţa lui, Sfântul Dasie a fost arestat şi condamnat la moarte, 
fiind martirizat în cetatea Axiopolis (Cernavodă), împreună cu alți doi martiri. 


Sfântul mucenic Dasie 


Sfântul Mucenic Dasie a trăit în cadrul secolelor III-IV, fiind soldat în armata 
romană, în legiunea XI Claudia, care staţiona la Dunăre, încă din secolul al II-lea. 
Numele sfântului, de origine geto-dacică, înseamnă "miel". Pentru credinţa lui în 
Hristos, sfântul a fost arestat şi condamnat la moarte, ca urmare a sărbătorii păgâne 
a Saturnaliilor. 

Saturnaliile erau o sărbătoare păgână foarte renumită în Imperiul Roman, aceasta 
fiind închinată zeului timpului Saturn, pe care grecii îl numeau Cronos. 
Sărbătoarea se întindea pe şapte zile, mai întâi între 17-24 decembrie, iar mai apoi 
între 1-8 ianuarie. În această săptămână nu se muncea, aveau loc multe spectacole 
publice (lupte, gladiatori, circ, curse), se dansa fără ruşine şi se desfrâna. În tot 
acest timp, fiecare cetăţean roman putea să-şi dea frâu liber patimilor şi poftelor. 


Tot în cadrul acestei sărbători păgâne mai avea loc şi un ritual special, în cinstea 
zeului Saturn. Se trăgea la sorți un soldat, care era desemnat "rege al Saturnaliilor”. 
Vreme de treizeci de zile, acest "rege" umbla îmbrăcat în hainele zeului Saturn şi 
putea săvârşi orice exces şi desfrânare, chiar în public, spre amuzamentul mulțimii. 
Mai apoi însă, "regele" era jertfit pe altarul idolesc al zeului Saturn. 

În data de 17 noiembrie 304, prin rânduiala lui Dumnezeu, drept "rege" al sărbă- 
torii păgâne a fost ales soldatul roman Dasie. Potrivit documentului care 
consemnează martiriul acestui sfânt, el a refuzat încă dintru început participarea la 
această sărbătoare, zicând: "De mă voi îngriji de aceste treizeci de zile ale acestui 
deşert şi neruşinat obicei de cinstire a romanilor, pe care credinţa creştină o 
dispreţuieşte şi o opreşte, mă dau pe mine însumi pieirii veşnice. Este mai bine 
pentru mine să sufăr puţinele chinuri şi munci pentru numele Domnului nostru 
lisus Hristos, iar după moarte să moştenesc viața cea veşnică, împreună cu toți 
sfinţi." 


Umplându-se de mânie, ceilalţi soldaţi l-au luat pe Sfântul Dasie şi l-au aruncat 
într-o temniță. A doua zi, ei l-au luat pe sfânt şi l-au dus la judecată, înaintea 
dregătorului roman Bassus. 


Fiind întrebat de nume, sfântul a zis: "După stare, sunt soldat. După numele cel 
ales, sunt creştin, iar după cel pus de părinţii mei, mă numesc Dasius." 


Dregătorul s-a străduit din toate puterile să-l întoarcă pe sfânt, de la credinţa în 
Hristos, spre închinare la idoli făcuţi de mâini omeneşti. 

În cele din urmă, Sfântul Dasie a mărturisit, zicând: "Eu ţi-am spus şi îți spun că 
sunt creştin şi nu slujesc împăratului pământesc, ci Împăratului celui Ceresc şi 
primesc darul Lui, trăiesc din harul Lui şi mă îmbogăţesc din negrăita Lui iubire de 
oameni. Eu mărturisesc că sunt creştin, precum am arătat adeseori, şi nu mă supun 
nimănui altuia decât Unuia, curatului şi veşnicului Dumnezeu: Tatăl, Fiul şi 
Sfântul Duh, cel în trei nume şi feţe, dar de o singură fiinţă. lată, pentru a treia oară 


mărturisesc cu glasul credinţa în Sfânta Treime pentru că, întărit fiind printr-Insa, 
biruiesc şi nimicesc îndată nebunia diavolului." 


Nevrând să-l omoare pe sfânt, dregătorul 1-a zis că, dacă refuză cinstea de a fi 
numit "zeu" al sărbătorii păgâne, măcar să jertfească chipurilor împăraţilor, care şi 
ei erau socotiți zel. 


La aceasta, sfântul a spus: "Tu fă ceea ce ţi s-a poruncit de către necredincioşii 
împărați. Căci eu îmi păstrez credința mea, pe care am făgăduit-o Dumnezeului 
meu, o dată pentru totdeauna, s-o păstrez şi o păstrez, şi cred cu putere şi tărie să 
rămân în această mărturisire a mea. lar amenințările tale nu pot să mă schimbe de 
la această alegere." 

Vrând să-l mai îngăduie vreo două ceasuri, sperând că se va răzgândi, dregătorul a 
> 
primit de la sfânt următorul răspuns: "Ce nevoie este de un răgaz de două ore? ȚI- 
am arătat voinţa şi alegerea mea, spunând: Fă ceea ce voieşti, căci sunt creştin. li 
=) 2) 
dispreţuiesc şi pe împărați şi mărirea lor şi o privesc cu scârbă, ca după despărțirea 
din această viaţă să pot trăi viaţa de dincolo!" 


După multe chinuri, Sfântului Dasie 1 s-a tăiat cinstitul cap, de către călăul Anicet 
loan, în ziua de 20 noiembrie 304, în cetatea Durostorum (Silistra) sau în cetatea 
Axiopolis (Cernavodă). În cetatea Axiopolis, vrednicul Dasie era prăznuit de trei 
ori pe an, tot în acest loc fiind descoperită şi o basilică veche, unde acesta era 
pomenit alături de Sfinţii mucenici Chiril şi Chindeu. 

Moaştele Sfântului Dasie au rămas în cetatea Silistra (Durostor) până în anul 579, 
când au fost duse în localitatea Ancola, din Italia, spre a fi păzite de năvălirea 
avarilor. Odată ajunse acolo, ele au fost aşezate cu mare cinste în Biserica 
Sfântului Chiriac, iar inscripția greacă, păstrată pe racla sfântului, mărturiseşte: 
"Aici zace Sfântul martir Dasios, adus din Durostor." În anul 2003, o parte din 
moaştele Sfântului Dasie au fost readuse în Silistra, Bulgaria. 

În data de 6 iulie 2006, din mila lui Dumnezeu, Înalt Preasfinţitul Ilarion, 
mitropolitul din Silistra (Bulgaria) a dăruit Mănăstirii Lipnița o părticică din mâna 
Sfântului mucenic Dasie. Racla cu cinstitele sale moaşte se află aşezată, cu multă 
evlavie, în paraclisul închinat lui. 

20 noiembrie/3 decembrie - Pomenirea Sfântului mucenic Dasie din 
Durostorum (Silistra) 


SF. 10. DASIt 


Sfântul Dasie, mielul lui Hristos 


Treizeci de zile de desfrâu şi îndestulare şi apoi moartea, sau moarte martirică şi 
apoi viaţa veşnică în Hristos? Pusă astfel, prin prisma credinţei creştine, întrebarea 
poate avea un singur răspuns. Însă păgânii primelor secole ar fi ales cu mândrie 
prima variantă. Închinată zeului timpului, Saturn (denumirea romană) sau Cronos 
(denumirea greacă), sărbătoarea Saturnaliilor era ţinută de către romani, în fiecare 
an, în noiembrie - decembrie sau ianuarie şi ţinea 7 zile (după unii istorici) sau 30 
de zile (după alţii), timp în care nimeni nu avea voie să muncească ci doar să se 
distreze - orice ar fi însemnat. Soldaţii aveau şi ei libertate de distracţie, iar din 
rândul acestora se alegea, trăgându-se la sorţi, un rege sau un înlocuitor uman al 
zeului Saturn care, îmbrăcat în hainele zeului pe care îl reprezenta, era practic 
servit de toată lumea cu orice îşi putea dori. Acest rege era dus apoi ofrandă chiar 
zeului Saturn, la încheierea sărbătorii. 


Tânărul soldat în Legiunea XI Claudia de la Dunăre, Dasie (Tasios în limba greacă 
- secolele III-IV după Hristos), a ajuns să fie ales rege al Saturnaliilor (în anul 
304), însă a refuzat, mărturisindu-şi credinţa, fiind arestat din această pricină şi dus 
la pretoriul legatului roman Bassus, pentru judecată. 

assus judecandu-l pe Sfântul mucenic Dasie 


Actul martiric arată că Dasius a mărturisit credinţa creştină şi nu a acceptat nici 
propunerea lui Bassus de a se mai găndi, ci a cerut să fie judecat asemeni oricărui 
creştin. Supus la chinuri, tânărul a arătat tuturor hotărârea sa neclintită, a răsturnat 
idolii şi vasele lor de tămâiere, iar înainte de a-i fi tăiat capul, s-a însemnat cu 
semnul Sfintei Cruci, dându-se pe sine lui Hristos. 


Conform aceluiaşi act, călăul Anicet loan i-a tăiat capul, la numai trei zile după 
alegerea Sfântului ca „rege al Saturnaluilor”, într-o zi de vineri, 20 noiembrie 304, 
la ora patru. 


MARTREZARGA 
SPD VINCENIEG DAS 
20 NOVICE 504 d.HK. 


Ă 


N 
p? AR *), 


d 
Na A 
CA] a 
” UN? enzzeee 
) == MII 
> £ 
b 
N pl E 
= d bn 
D g vă SI 


rez 
a pota 
Ad W 


N 


E? 


Martiriul Sfântului mucenic Dasie 


Locul martiriului: cetatea Durostorum (Silistra), însă mai mulţi istorici consideră 
că în cetatea Axiopolis (Cernavodă) s-au petrecut evenimentele. Aici Sfântul Dasie 
era cinstit în mod deosebit, având trei zile de prăznuire pe an, iar în zona 
Cernavodă s-a descoperit o Biserică închinată lui şi o inscripţie în care acest Sfânt 


este amintit alături de mucenicii Chiril şi Chindeus. 

Punerea în mormânt a Sfântului mucenic Dasie 


Sfintele sale moaşte au fost păstrate la Durostorum până în anul 579 când, din 
cauza atacului avarilor, au fost duse la Ancona, în Italia, nu se ştie exact în care 
biserică, însă în prezent sicriul se găseşte în Biserica Sfântul Cyriacus (Ancona, 
Italia). Inscripţia în limba greacă: „Aici zace Sfântul martir Dasios, adus din 
Durostor”, certifică prezenţa moaştelor Sfântului. 


Moaştele Sfântului mucenic Dasie care se păstrează în Silistra, Bulgaria 

ăstrează moaștele Sfântului mucenic Dasie, Silistra, Bulgaria 

Din anul 2003, o parte din moaştele Sfântului Dasie au fost readuse la Durostorum 
(Silistra), în Bulgaria, iar la 6 iulie 2006 o părticică din Sfintele Moaşte au fost 
dăruite Mânăstirii Sfântul loan Botezătorul - Lipnița (jud. Constanţa), cu hramul 
Sfântului mucenic Dasie. 


O altă părticică din moaştele Sfântului se găseşte racla din naosul Mănăstirii Sfinţii 
Voievozi din Slobozia. 


Sfântul Dasie este prăznuit în fiecare an la înainteprăznuirea Intrări în Biserică a 
Maicii Domnului (20 noiembrie), alături de Sfântul Grigorie Decapolitul (cu 
Sfintele moaşte la Mânăstirea Bistriţa Vâlceană) şi Sfântul Proclu, patriarhul 
Constantinopolului. 


Conform lingviştilor, numele de „Dasius” arată originea sa geto-dacică, cuvântul 
însemnând „„miel”. 


Sursa: www.stiri.lacasuriortodoxe.ro 

Alexandru Briciu - Sfântul mucenic Dasie, ostaşul lui Hristos 


La 20 noiembrie, Biserica pomeneşte pe Sfântul mucenic Dasie, străromân 
martirizat în Sciţia mică (Dobrogea) în timpul persecuției împăratului roman 
Dioclețian (284-305). Dasie era soldat creştin în Legiunea XI Claudia a armatei 
romane, cantonat în oraşul Axiopolis (lângă Cernavodă), pe malul drept al Dunării. 


Numele Dasius este de origine geto-dacică şi înseamnă „miel“. Pătimirea sa este 
legată de sărbătoarea păgână Saturnalia, închinată zeului grec Cronos, al timpului, 
adoptat de romani cu numele Saturn. Pentru că a mărturisit că este creştin şi a 
refuzat să jertfească idolilor, Dasie a fost martirizat, într-o zi de vineri, 20 
noiembrie, a anului 304. 


O inscripție în limba greacă din secolul al IV-lea aminteşte cetatea Axiopolis drept 
loc al martirizării, în timp ce actul martiric consemnează că Sfântul Dasie ar fi 
primit cununa muceniciei în cetatea Durostorum. Unii istorici afirmă că este 
posibil ca pătimirea să fi avut loc la Axiopolis, iar Sfintele sale moaşte să fie aduse 
la Durostorum, unde se aflau în timpul redactării martirologiului. 

Conform acestui document, Sfântul Dasie a fost martirizat în timpul Saturnaliilor 
din anul 304. Această sărbătoare păgână era închinată zeului Cronos şi se celebra 
în Imperiul Roman timp de şapte zile, anual. Pentru pregătirea sărbătorii, se 
obişnuia să se tragă la sorţi un „rege“, care era îmbrăcat într-o haină împărătească, 
după asemănarea lui Cronos însuşi. Timp de treizeci de zile, alesul urma „să se 
dedea la tot felul de petreceri şi desfrânări, în fruntea unui cortegiu de soldaţi, spre 
hazul şi desfătarea mulțimii“. După această perioadă, în timpul celor şapte zile de 
sărbătoare propriu-zisă, cel ales „rege“ era sacrificat zeului Cronos, străpuns de 
săbiile ostaşilor. 


Actul martiric deplânge situația de început a Bisericii, în care, deşi se declara prin 
toate mijloacele împotriva sărbătorilor păgâne imorale, unii creştini, neîntăriţi în 
credinţă, luau parte la aceste manifestări: „Deşi se numesc creştini, merg cu pompă 
măreaţă, schimbându-și firea lor, şi se îmbracă în chipul şi înfăţişarea diavolului. 
Îmbrăcaţi în piei de capră, schimbându-și înfăţişarea, ei se leapădă de chipul cel 
bun în care s-au renăscut şi reiau chipul cel rău în care s-au născut“. 


Refuză jertfa idolească pentru jertfa creştinească 


La 17 noiembrie 304, sorții au decis ca rege al Saturnaliilor să fie soldatul Dasie. 
Creştin în taină şi „aprins de râvnă sfântă“, ştia că de va accepta acele treizeci de 
zile de desfrâu, va fi aruncat în focul cel veşnic. De aceea, a socotit că „este mai 
bine pentru mine să sufăr puţine chinuri şi munci pentru numele Domnului nostru 
lisus Hristos, iar după moarte să moştenesc viaţa cea veşnică, împreună cu toţi 
sfinţu“. 


Astfel, când a fost adus în faţa soldaților ca rege al sărbătorii păgâne, a mărturisit 
că este creştin şi preferă să fie adus jertfă Domnului Hristos, decât să fie jertfit 
zeului Cronos. A fost întemnițat şi adus spre judecată în faţa comandantului militar 
Bassus. Actul martiric reface un dialog dintre soldatul Dasie şi comandantul 
Bassus. La interogatoriu, mărturisea că era, „după stare, ostaş“, cu „numele ales de 
creştin“ şi „numele pus de părinți Dasie“. Urmează o serie de frumoase mărturisiri 
de credinţă, între ultimele cuvinte ale învinuitului. 


La îndemnul de a sluji zeilor care ocrotesc ostaşii de pretutindeni, răspundea: „Sunt 
creştin şi nu slujesc împăratului pământesc, ci Impăratului Ceresc şi primesc darul 
Lui, trăiesc din harul Lui şi mă îmbogăţesc din negrăita Lui iubire de oameni“. 


A primit din partea lui Bassus un răgaz de două ore, pentru a se răzgândi. A 
refuzat, mărturisind din nou credinţa în Hristos, cu nădejdea ca, „după despărțirea 

de această viaţă, să pot trăi viaţa de dincolo“. Atunci a poruncit legiuitorul să fie 
supus la chinuri şi a decis ca Dasie să fie decapitat. 


Actul martiric consemnează că Sfântul mucenic Dasie s-a săvârşit prin tăierea 
capului la 20 noiembrie 304, într-o zi de vineri, lovit cu sabia de călăul Anicet 
Ioan. 


Alte martirologii amintesc de cinstirea locală a Sfântului Dasie, în cetatea Axio- 
polis, la 5 august şi la 4 şi 18 octombrie. După acordarea libertăţii religioase 
creştinilor, sfintele sale moaşte au fost aşezate de creştini spre venerare în cetatea 
Durostorum (Silistra). 


În anul 579, din cauza năvălirii avarilor, moaştele Sfântului Dasie au fost duse în 
Italia, la Ancona, unde se păstrează în Biserica „Sfântul Chiriac“ (San Ciriaco). Pe 
sarcofagul său se găseşte inscripţia în limba greacă: „Aici zace Sfântul martir 
Dasios, adus din Dorostol“. 


În luna mai a anului 2002, Sanctitatea Sa papa loan Paul al II-lea, cu prilejul unei 
vizite în Bulgaria, a dăruit Bisericii Ortodoxe Bulgare o parte din moaştele 
Sfântului Dasie. Cu această ocazie, Sfântul Sinod al Bisericii Ortodoxe Bulgare a 
hotărât înfiinţarea Mitropoliei de Durostor, alegând drept chiriarh pe IPS Ilarion. 


Moaştele Sfântului Mucenic Dasie în ţara noastră 


Bunele relaţii dintre vrednicul de pomenire mitropolit Ilarion, trecut de curând la 
cele veşnice, şi Biserica Ortodoxă Română au făcut ca moaştele Sfântului Dasie să 
treacă, în mai multe rânduri, Dunărea, pentru a fi venerate în ţara noastră. 


Astfel, în anul 2004, la 27 noiembrie, IPS Ilarion a răspuns invitaţiei IPS Casian, 
pe atunci episcop al Dunării de Jos, iar mâna dreaptă a sfântului a fost aşezată spre 
închinare pe baldachinul de pe esplanada Catedralei din Galaţi, cu ocazia sărbătorii 
Sfântului apostol Andrei. 


În luna iunie a anului 2005, IPS Ilarion a revenit la Dunărea de Jos, dăruind 
eparhiei o părticică din moaştele Sfinţilor Dasie şi Emilian de la Durostor. Sfintele 
relicve sunt păstrate spre venerare în Capela Palatului arhiepiscopal, cu hramul 
„Sfântul cuvios loan Casian“. 

Părticele din moaştele Sfântului Dasie se mai păstrează şi la Catedrala episcopală 
„Inălţarea Domnului“ din Slobozia, precum şi la Mănăstirea „Sfântul loan Bote- 
zătorul“, din comuna Lipnița, judeţul Constanţa. 


Anul acesta, între 19 şi 22 martie, moaştele Sfinţilor Dasie şi Emilian au fost aduse 
spre închinare în Episcopia Sloboziei şi Călăraşilor, la Catedrala „Sfinţii Impărați 
Constantin şi Elena“ din Urziceni. 

Mărturii istorice şi arheologice despre Sfântul mucenic Dasie 


Actul martiric al Sfântului mucenic Dasie este al doilea în mod cronologic după cel 
al Sfinţilor mucenici Epictet şi Astion. Imediat după anul 304 când a avut loc 
martiriul, sau cel mai târziu după libertatea acordată prin Edictul de la Milano din 
anul 313, un autor anonim a alcătuit în limba latină „Martiriul Sfântului Dasie”, 
atât pentru a fi citită în cadrul comunităţii în ziua de prăznuire a sfântului, cât şi 
pentru a fi trimisă şi altor comunităţi aşa cum se obişnuia. 


Astăzi nu se mai păstrează textul în limba latină al „Martiriului Sfântului Dasie”, ci 
doar o versiune veche în limba greacă descoperită la Paris într-un manuscris din 
secolul al XI-lea. Pentru a cunoaşte data redactării actului martiric sunt utile unele 
informaţii scoase din textul grec în forma în care s-a păstrat până astăzi. 


Astfel, textul „Martiriului Sfântului Dasie" spune despre sărbătoarea Saturnaliilor 
că „această necurată tradiţie care a ajuns până în zilele noastre din nefericire se mai 
păstrează încă”. Prin aceasta înţelegem că atunci când autorul anonim a compus 
actul martiric această sărbătoare se mai ţinea printre soldaţii de la Dunăre, ceea ce 


înseamnă cel mai târziu anul 380. 


După acest original latin, mai târziu, cam către anul 579, un alt autor necunoscut a 
redactat în greceşte textul care a ajuns până în zilele noastre. 


Aşa cum ni se prezintă astăzi, „Martiriul Sfântului Dasie”este un document de o 
mare valoare istorică şi în acelaşi timp religioasă, deoarece ne oferă informaţii atât 

despre practicile sărbătorii Saturnalilor printre soldaţii romani de la Dunăre în 
secolele III-IV, cât şi despre răspândirea creştinismului la populaţia greco-daco- 
romană autohtonă la mijlocul secolului al IV-lea. 


Alături de actul său martiric, adevărul istoric despre Sfântul mucenic Dasie este 
susţinut şi de o serie de dovezi arheologice. 


Săpăturile realizate la Axiopolis au dus până în prezent la descoperirea a două 
bazilici creştine. Una dintre ele, care este de fapt un martyrion, se află in afara cetă- 
ţii, în faţa intrării de pe latura de nord. Ea se compune dintr- un naos mononavat şi 
absida semirotundă a altarului. Naosul avea o lungime de 11,40 m şi o lăţime de 
4,95 m. Deschiderea absidei altarului este de 2,20 m. 


În mijlocul bazilicii se află săpate în formă de cruce nişte pietre mari despre care se 
crede că arată locul mormântului unui sfânt martir. Un mare număr de istorici 
consideră că acest martyrion, care a fost ridicat în a doua jumătate a secolului al | 
V-lea, a adăpostit în interior mormintele Sfinților mucenici Chiril, Chindeus şi 
Tasios (forma grecească a numelui Dasius). 


In jurul acestui sanctuar s-a format cu timpul - din dorinţa creştinilor de a fi înmor- 
mântaţi lângă martiri - un mare cimitir creştin, care a dăinuit mai multe secole. 


O scurtă inscripţie grecească de la începutul secolului al IV-lea, descoperită în anul 
1947 la Axiopolis, una dintre cele mai vechi şi mai importante inscripţii creştine 
din toată Dobrogea, vine să confirme existenţa şi cultul comun al celor trei martiri 
la Axiopolis. Săpată pe o placă de piatră, care a aparţinut, cu toată probabilitatea, 
martyrionului de aici (azi aflată la Muzeul Naţional de Istorie din Bucureşti), ea are 
următorul conţinut: „(Martirilor) Chiril, Kyndeas şi Tasius le aduc laudă " 


Caracterele inscripției o datează în secolul al IV-lea, iar lipsa crucii de pe această 
piatră, care fără îndoială este creştină, o datează chiar din primele decenii ale ace- 
stui secol, când încă nu trecuse pericolul persecuțiilor. 


Această inscripţie reprezintă o dovadă în plus a adevărului faptelor descrise de 
actele martirice şi o confirmare arheologică a existenţei unui creştinism puternic şi 
a sfinţilor mucenici pe teritoriul dintre Dunăre şi Mare. 


Prin jertfa lor Martirii din Seythia Minor au sfințit pământul strămoşilor noştri, iar 
prin dragostea şi râvna lor fierbinte au lăsat cele deşarte ale acestei lumi şi au intrat 
în slava Sfintei Treimi pe care au mărturisit-o prin viaţa şi faptele lor. Câştigând 

îndrăzneală către Domnul, ei se roagă pururea pentru toţi cei care-i cinstesc cu 
credinţă şi cu dragoste zicând: „Sfinţilor mucenici, care bine v-aţi nevoit şi v-aţi 
încununat, rugaţi-vă Domnului să se mântuiască sufletele noastre”. 


https://manastirealipnita.com/ 

Sfântul Dasie de la Axiopolis şi de la Durostor 


Relaţia dintre oraşele getice Axiopolis şi Durostorum în epoca daco-romană 


Cetatea getică Durostorum (Dorostolon), aflată la sud de Axiopolis, a fost în epoca 
daco-romană una dintre cele mai importante localităţi ale Daciei Pontice. În jurul 
anilor 105-106, împăratul Traian a transferat la Durostorum Legiunea XI Claudia, 
care efectua misiuni de control pe ambele maluri ale Dunării de jos. 


Legiunea XI Claudia, rămasă la Durostorum până la sfârşitul epocii romane, a avut 
o contribuţie importantă la înflorirea vieţii urbane, economice şi culturale a cetăţii 
şi a regiunii înconjurătoare. 


Datorită importanţei sale, împăratul Dioclețian, care a despărțit teritoriul Daciei 
Pontice de Moesia Inferior, transformându-l în provincia Scythia Minor, cu 
reşedinţa la Tomis, s-a preocupat personal de refacerea cetăţii Durostorum, pe care 
a vizitat-o însoţit de o numeroasă suită în anii 294 şi 303. 


În primii ani ai secolului al IV-lea, între soldaţii Legiunii XI Claudia se afla şi 
Sfântul Dasie. Angajarea sa în această legiune ilustreză procesul amplu şi complex 
al romanizării unor autohtoni prin acceptarea lor în armata imperială. Slujind ca 
ostaş în Legiunea XI Claudia al cărei sediu era la Durostorum, el călătorea deseori 
din această cetate până la Axiopolis, fie cu misiuni militare, fie pentru interesele 
comunităţii religioase din care făcea parte. 


Fiecare unitate militară dispunea de un teritoriu întins în regiunea care o înconjura. 
Acest „territorium"avea o dublă funcţie: „pratum legionis"- adică păşunile legiunii, 
cu păduri, câmpii, cariere de piatră etc. de care beneficiau oştenii - şi „territorium 
legionis", cu o suprafaţă mult mai vastă, în care se exercita autoritatea militară a le- 
giunii. 

Indiferent dacă erau locuite de autohtoni sau de romani, aşezările civile aflate atât 
în „pratum legionis", cât şi în „territorium legionis" evau obligate prin prevederi 
precise, executate sever, să dea armatei impozite în natură. 


Întrucât la Axiopolis este atestată documentar o „Statio beneficiarii legaţi leg. XI 
Claudia", apare evident faptul că „territorium legionis"peste care se exercita auto- 
ritatea celebrei Legiuni XI Claudia de la Durostorum se întindea mult spre nord, 
spre vărsarea Dunării, cuprinzând şi aşezarea civilă de la Axiopolis. Acest lucru 
explică de ce Sfântul mucenic Dasie se bucura de un cult foarte puternic atât la 
Durostorum, cât şi - mai ales - la Axiopolis, unde avea trei zile de prăznuire. 


De altfel, drumul imperial refăcut de Dioclețian, care mergea pe malul drept al Du- 
nării, unea cele două oraşe aflate relativ aproape unul de altul şi între care exista o 
strânsă legătură, întărită de altfel şi prin moartea martirică a Sfântului mucenic 
Dasie care, indiferent în care dintre cele două cetăţi a avut loc, a produs un mare 
răsunet în amândouă, iar sfintele sale moaşte s-au bucurat de o deosebită cinstire în 
primele secole creştine pe întreg teritoriul dintre Dunăre şi Mare. 

orthodoxwiki - Dasie din Durostor 


Sfântul Dasie a fost un mucenic creştin în Durostorum (astăzi Silistra) sau în 
Axiopolis (astăzi Cernavodă), care a trăit în secolele III-IV d.H. şi a murit 
decapitat la anul 304. Prăznuirea sa în Biserica Ortodoxă se face la 20 noiembrie. 


Viaţa 


Sfântul Dasie a fost soldat în armata romană la Axiopolis, în legiunea XI Claudia. 
Condamnarea sa la moarte este legată de sărbătoarea Saturnaliilor. Exista obiceiul 
să aleagă prin tragere la sorţi un „rege al Saturnaliilor”, o persoană care îmbrăcată 
în hainele zeului Saturn, putea petrece liber în public, împlinindu-şi orice dorinţă şi 
imitând pentru treizeci de zile excesele şi desfrâul zeului Saturn. 


Sfântul Dasie refuză, mărturisind că este creştin. După actul martiric care relatează 
mucenicia lui Dasie, cuvintele sale au fost: "De mă voi îngriji de aceste treizeci de 
zile ale acestui deşert şi nerușinat obicei de cinstire a romanilor, pe care credința 
creștină o disprețuiește și o opreşte, mă dau pe mine însumi pieirii veşnice. Este 

mai bine pentru mine să sufăr puţinele chinuri şi munci pentru numele Domnului 
nostru lisus Hristos, iar după moarte să moştenesc viaţa cea veşnică, împreună cu 
toți sfințu." 


Auzind acestea, slujitorii fărădelegii l-au închis îndată într-o temniţă întunecoasă, 
iar a doua zi l-au scos de acolo şi l-au dus legat, la pretoriul legatului roman, 
Bassus. 


Acolo, legatul i-a poruncit să se închine chipurilor împărăteşti care asigură pacea, 
dau ostaşilor leafa şi se îngrijesc în fiecare zi de binele tuturor. 


Dar Sfântul a răspuns că el nu slujeşte împăratului pământesc, ci Celui Ceresc, cu 
cuvintele: "Eu ţi-am spus și îţi spun că sunt creştin şi nu slujesc împăratului 
pamântesc, ci Împăratului celui ceresc şi primesc darul Lui, trăiesc din harul Lui şi 
mă îmbogăţesc din negrăita Lui iubire de oameni. Eu mărturisesc că sunt creştin, 
precum am arătat adeseori, şi nu mă supun nimănui altuia decât Unuia, curatului şi 
veşnicului Dumnezeu: Tatăl, Fiul şi Sfântul Duh, cel în trei nume şi feţe, dar de o 
singură fiinţă. lată, pentru a treia oară mărturisesc cu glasul credința în Sfânta 
Treime pentru că întărit fiind printr-Însa, biruiesc şi nimicesc îndată nebunia 
diavolului." 


Cu toate încercările de înduplecare făcute de Bassus, Dasie nu s-a lepădat de 
credința creştină, mărturisind că mai bine primeşte chinuri şi moarte decât 
lepădarea de creştinism. Este condamnat la moarte pe 17 noiembrie 304. După mai 
multe chinuri, i s-a tăiat capul la trei zile după alegerea sa ca „rege al Saturna- 
lilor”, la 20 noiembrie 304. 


În cetatea Axiopolis (Cernavodă) a fost descoperită o basilică veche, unde numele 
Sfântului Dasie era pomenit alături de Sfinții mucenici Chiril şi Chindeu, fapt care 
încurajează ipoteza că decapitarea sfântului ar fi putut avea loc la Axiopolis. 


Posteritatea 


Moaştele Sfântului Dasie au rămas până în anul 579 la Durostor, iar de acolo au 
fost duse în Italia, la Ancola, din cauza năvălirii avarilor. 


La Ancola au fost aşezate cu mare cinste în biserica Sfântului Chiriac, iar inscripția 
greacă, păstrată pe racla sa, aminteşte cu precizie faptul că Sfântul Dasie a fost 
„adus din Durostor”. 

În anul 2003, o parte din moaştele Sfântului Dasie au fost retrimise în Silistra, 
Bulgaria. 


În data de 6 iunie 2006, Înalt Preasfinţitul Ilarion, mitropolitul din Silistra 
(Bulgaria) dăruieşte mănăstirii Lipnița (România) o părticică din mâna Sfântului 
mucenic Dasie. Racla cu cinstitele sale moaşte se află aşezată în paraclisul închinat 
lui din mănăstire. 


Un fragment din moaştele sfântului se găseşte şi la Catedrala Episcopală din 
Slobozia alături de moaştele Sfântului apostol Andrei şi a mai multor alţi sfinți. 


Xp XP Xp Xe Xe XP XP Xe e e Xe Xe e e e Xe Xe e e e Xe Xe e e e XE Xe Xe e e eX XX 
e Xe Xe e e Xe Xe e e e Xe Xe e e e e 2 e De e e e e e e e Xe 2 e e e Xe eX 


kkkhkkrhkkhkhkkhkhkkhkhkkhkikhkhkikikyikyk 


kkkkhkkhkhkkhkhkhkhkhkhhkhkhkhkhkhihkyikikyikk 


Mănăstirea Lipnița “Sfântul loan Botezătorul” - pelerinaj 


( ânăstirea Sf na 
Botezătorul 


Indicatorul ne atenționează că în curând ajungem. Sunt şi mai curioasă să văd ce 
vom descoperi acolo. Ghidul nostru ne spune despre Sfântul Dasie ale cărui moaşte 
sunt aici. 


Mănăstirea Lipnița este relativ nouă. Biserica nu este gata, se pictează încă. 
Mănăstirea Lipnița se află cam la jumătatea distanţei dintre Mănăstirile Peştera 
Sfântului Andrei şi Dervent. 

Coborâm în micul paraclis de la demisol. E linişte şi răcoare aici. Îmi atrage atenţia 
o frescă ce îl prezintă pe Sfântul Dasie judecat de împărat. Sfântul Dasie a murit 
muceniceşte pentru că nu s-a lepădat de credinţă. 


kkkkkkhkhkkhkhkkhkhkhkhkihkikhkikikhikir ki 


Mă închin la racla cu moaştele Sfântului Dasie. E musai să aflu mai multe despre 
acest sfânt când ajung acasă. 


Lângă racla este o prea frumoasă icoană a Maicii Domnului “Potoleşte întristarea 
noastră”. Ghidul ne anunţă că icoana este o copie a uneia din Moscova şi că este 
făcătoare de minuni. 

Această raclă adăposteşte moaştele Sfântului loan Botezătorul, protectorul 
Mănăstirii acesteia şi a Sfântului Onufrie. 


Sursa:https://elenushu.wordpress.com/2012/09/25/manastirea-dervent-si- 
manastirea-lipnita-sfantul-ioan-botezatorul/ 

Dumitru Manolache - Lipnița, mănăstirea născută ca o minune 


-- 


Nimic nu este întâmplător: certitudine pe care o conştientizezi şi o asociezi, de cele 
mai multe ori, cu minunea. O minune este şi Mănăstirea Lipnița, din Arhiepiscopia 
Tomisului, căci înălţarea ei în acest loc şi tot ceea ce se petrece între zidurile ei 
reprezintă o lucrare ce poartă harul Domnului. Dar ca să o percepi ca atare, trebuie 
măcar o dată în viaţă să trăieşti tu însuţi o minune şi să spui apoi, luminat, "nimic 
nu este întâmplător", simțind în acest enunţ cum Dumnezeu îți vorbeşte personal, 
neaşteptat şi clar, despre tine, despre EI şi despre drumul în urcuş mântuitor spre 
cer pe care trebuie să-l parcurgi. 


Toamna, paradoxal, nu dădea încă semne certe că este vremea ei, când am ajuns, 
într-o dimineaţă de octombrie, la Mănăstirea Lipnița, din comuna cu acelaşi nume 
din judeţul Constanţa, aşezată ca o aşteptare, pe stânga, la jumătatea drumului 
dintre mănăstirile Dervent şi Peştera Sfântului Andrei. 


O vizitasem cu ani în urmă, tot într-o toamnă, când îl ajutasem pe părintele arhi- 
mandrit Andrei, stareţul Mănăstirii Dervent, să măsoare terenul şi să fixeze cotele 
viitoarei biserici a aşezământului. Acum, Mănăstirea Lipnița străluceşte, luminând 
cu albul zidurilor ei stepa înviorată de roua dimineților. 


Adâncimea unei zidiri 


Istoria acestei mănăstiri noi poate fi sintetizată în câteva fraze, fără însă a putea 
cuprinde între limitele ei orizontale verticala şi adâncimea lucrării duhului ce te 

face pe tine, pelerin, să rosteşti conştient, când o vizitezi, că nimic nu este întâm- 
plător pe lume. 


Mănăstirea cu hramul "Sfântul loan Botezătorul" şi "Sfântul mucenic Dasie" a luat 
ființă în 2004, obştea aşezându-se în primăvara lui 2005 în vechile grajduri ale 
CAP-ului. 


În 2006, s-a pus piatra de temelie a bisericii, iar la sfârşitul anului următor obştea s- 
a mutat în casă nouă. 


Paraclisul subteran al mănăstirii, sfințit pe 29 august 2009 şi pictat în tehnica 
alsecco de artistul Adrian Botea, îmbrăcat în piatră de Vraţa, adăposteşte moaştele 
Sfântului loan Botezătorul, Sfântului mucenic Dasie, Sfântului cuvios Onufrie cel 
mare, Sfinților ierarhi Andrei şi Ciprian, Sfintei cuvioase Macrina şi Sfintelor 
mucenice Marina şi Haritina. 


Obştea are nouă vieţuitoare şi pe părintele duhovnic loan Danci şi posedă ateliere 
de croitorie şi broderie, în care se confecţionează veşminte şi acoperăminte 
bisericeşti. 


Dacă mănăstirea este ridicată din voinţa Domnului, poate chiar pe locul în care au 
poposit Sfântul apostol Andrei şi ucenicii săi în drumul lor de la peştera în care 
locuiau, din apropiere, spre cetatea Derventului, cum cred maicile, povestea maicii 
stareţe Onufria Matei este de-a dreptul tulburătoare. Şi asta pentru că ea poartă în 
sine nu numai semnele unei chemări de sus la slujire, ci şi lucrarea ocrotitoare şi 
minunată a Maicii Domnului. 


Minunile Maicii Domnului 


"Nu am cuvinte să spun ce simt aici. Am pornit de la nişte grajduri şi, după şapte 
ani, am ajuns la ceea ce se vede. Ce putem spune altceva decât că Dumnezeu a lu- 
crat în chip minunat? 


Am venit aici de la Mănăstirea Ţeghea, din judeţul Satu Mare. Am un frate, părin- 
tele Iachint, călugăr la Dervent, şi încă unul, tot monah, la Mănăstirea Breaza, din 
judeţul Braşov. Am ajuns toţi în mănăstire, sigur, prin lucrarea lui Dumnezeu. 
Tatăl nostru este foarte credincios. De mici am fost duși la biserică, la mănăstirea 
din sat, şi toate acestea au reprezentat un imbold spre slujire. În 2005 am fost 
numită stareță aici. Vreau însă să vă povestesc despre o minune a Maicii 
Domnului. 

În 2009, am fost într-un pelerinaj în Ucraina şi Rusia. Ne-a dat cineva bani să cum- 
părăm de la Lavra Pecerska crucea pentru turla bisericii noastre. Am cumpărat-o şi 
am plecat mai departe. 


Am mers să ne închinăm la Mănăstirea Kitaev, foarte aproape de Kiev. Acolo se 
afla o icoană a Maicii Domnului cu Pruncul. Când am ajuns în faţa ei, am fost co- 
pleşită. Am început să plâng. Am vrut acea icoană, dar nu era de vânzare. Îmi 
rămăsese sufletul la ea. 


Am plecat apoi spre Rusia. Când am ajuns la Mănăstirea Sofrino din Moscova, am 
văzut aceeaşi icoană, care era de vânzare. Dar eu nu aveam bani pentru a o 
cumpăra. Am zis atunci: "Maica Domnului, nu ştiu ce faci, dar te vreau la noi 
acasă". Am mers la pelerinii din autocar pentru a împrumuta 2.000 de euro. Aşa am 
cumpărat icoana. Ghidul mi-a spus că e cu neputinţă să o trecem graniţa. Dar 
Maica Domnului voia altceva. 


Am aşezat icoana ambalată pe un scaun în autocar. A venit vameşul, s-a uitat la ea, 
a întrebat ce este şi a plecat mai departe fără să mai spună altceva. Mai mult de 
atât, când am ajuns în ţară, nici unul din pelerini nu a mai vrut banii înapoi. Şi aşa a 
ajuns icoana Maicii Domnului "Potoleşte întristările noastre" în paraclisul Mănă- 
stirii Lipnița. 


În toamna aceluiaşi an, am reuşit să citesc acatistul icoanei abia pe 6 noiembrie, 
după Sfânta Liturghie. Apoi am plecat la Hârşova, cu treburi. 


La întoarcere, aici, în pădurea de la Băneasa, fiind ceasul 2 noaptea, mi-a ieşit în 
faţă un uriaş porc mistreţ. Era atât de mare, încât stând la volan îi vedeam capul 
prin parbriz. Nu l-am mai putut evita. Animalul a căzut sub maşină, gata-gata să ne 
răstoarne. Dar, când am ajuns acasă, am observat că maşina nu avea nici măcar o 
zpeârietură! Toate acestea nu pot fi decât minuni ale Maicii Domnului”, ne-a 
mărturisit maica stareță Onufria. 


Am mai privit încă o dată mănăstirea înainte de a pleca de la Lipnița. Şi cele vă- 
zute, şi cele auzite ne-au convins că nimic în lume nu este întâmplător, ci doar 
minune în harul Domnului. De aceea, în acele clipe de pace am simţit nevoia să 
rostim câteva cuvinte din acatistul mucenicului Dasie, ocrotitorul mănăstirii: 
"Stând înaintea tronului lui Dumnezeu te rogi cu multă smerenie, Sfinte mucenice 
Dasie, zicând: "Mântuieşte, Doamne, pe toți cei care m-au pus mijlocitor înaintea 
slavei Tale, dăruieşte-le harul Tău să-i întărească şi să-i povăţuiască şi le împli- 
neşte toate cererile cele de folos!" 

Parohia ortodoxă română „Sfântul mucenic Dasie de la Durostorum” din 
Ancona 


PAROHIA ORTODOXĂ ROMÂNĂ ANCONA 
HRAMUL SFÂNTUL MUCENIC DASIE DE LA DUROSTORUM” 
E ' 7 Fa 7 7 Li) | Z , E E , | 


"(ad i n |. i I 
* Da A pa Că ai be, d sd 
IE *, d 5 . A A Cl 


“Nădejdea mea este Gatăl, 
scăparea mea este Ziul, 
E acoperământul meu este Duhul 
JISfânt, Greime Sfântă, slavă Qie 


Parohia ortodoxă română „Sfântul mucenic Dasie de la Durostorum” din Ancona a 
fost înfiinţată la data de 14 noiembrie 1992, la solicitarea credincioşilor ortodocşi 
români din regiunile Marche, Abruzzo şi Romagna. 


Din mila lui Dumnezeu şi prin purtarea de grijă a Preafericitului părinte Teoctist, 
în acea vreme patriarhul Bisericii Ortodoxe Române, la data de 1 ianuarie 1993 
aceasta intră în organigrama parohiilor ortodoxe române din diaspora, preot paroh 
fiind numit prea cucernicul loan Toba. 


Hramul parohiei „Sfântul mucenic Dasie de la Durostorum” (20 noiembrie) a fost 
ales de credincioşi şi aprobat de Sfântul Sinod al Bisericii Ortodoxe Române, 
datorită prezenţei Sfintelor moaşte ale sfântului în Ancona încă din anul 570. 
Pentru a nu fi profanate de avari, acestea au fost aduse în localitate de către 
creştinii din acele timpuri şi aşezate cu mare evlavie în Catedrala „Sfântul Chiril al 
Ierusalimului”, alături de moaştele acestui important ierarh al creştinătăţii. 


Neavând locaş de cult propriu, activitatea pastoral-misionară s-a desfăşurat în 
capela de la gara din Ancona până în anul 2007 când, datorită bunei înţelegeri 
dintre Biserica Ortodoxă şi Biserica Romano-Catolică locală, comunitatea română 
primeşte spre slujire biserica „Santissima Annunziata” din via Podesti nr. 12, unde 
îşi derulează activitatea şi astăzi. 


In toată această perioadă, parohia s-a bucurat de mai multe vizite pastorale impor- 
tante, după cum urmează: 

1995, septembrie - Înaltpreasfinţitul părinte Serafim, arhiepiscop şi mitropolit al 
Bisericii Ortodoxe Române din Germania şi Europa centrală; 


1998, octombrie - Înaltpreasfinţitul părinte Iosif de la Paris, arhiepiscop şi mitro- 
polit al Europei Occidentale şi Meridionale; 


1999, 2000, 2001, 2002, 18-25, ianuarie - Înaltpreasfinţitul părinte Laurenţiu, 
arhiepiscop şi mitropolit al Ardealului, în acea vreme, episcop de Caransebeş; 


2005 şi 2010 - Preasfinţitul părinte episcop Siluan al Episcopiei Ortodoxe Române 
a Italiei. 


Preoţii care au slujit la această parohie din momentul înfiinţării sale sunt: 
- Pr. loan Toba - preot paroh (1992-2011); 

- Pr. Oleg Bonari - preot pentru moldoveni şi basarabeni (2005-2010); 

- Pr. Ionel Barbărasă (din data de 1 martie 2011 până în prezent). 


Sursa: 
http://www.episcopia-italiei.it/index.php/it/ragazzi-in-gamba-2/123-almanahul- 
episcopiei/2687-parohia-ortodoxa-romana-sfantul-mucenic-dasie-de-la-durostorum-din- 

Icoane 

GRIGORIE DECAPOLITUL 

Sfântul Mucenic 

“Sfântul lerarh 

Troparul Sfântului Mucenic Dasie 


din Axiopolis - Cernavodă 


20 Noiembrie - Glasul 4 


Sfinte Dasie, mucenic al lui Hristos, pe 
tine te laudă obştea credincioşilor din 
Axiopolis. Că pe tiranul vrăjmaş, cu 
puterea crucii, cu statornicie în 
mărturisirea credinţei în Dumnezeu, 
AI | vitejeşte l-ai călcat, făcându-te pe tine 
N, JA viteaz ostaş al lui Hristos. Că, lepădând 

păgânătatea, cununa cea adevărată, 
din mâna lui Hristos ai luat. Pe 
Acesta roagă-L, Preafericite Mucenice 
( erp ZA da. N Dasie, să mântuiască pe toţi cei ce 
fc da săvârşesc sfântă pomenirea ta. 
e, ME Mk 

Bucură-te, Sfinte Dasie, nebiruitule ostaş al lui Hristos! 


